Diari Oficial de la Generalitat Valenciana


Sumari del DOGV 2368, del 18-10-1994 (1994/832703)

RESOLUCIÓ de 15 de setembre de 1994, del director general de Qualitat Ambiental de la Conselleria de Medi Ambient, per la qual ordena la publicació de la part dispositiva de diverses declaracions d'impacte ambiental.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2368

Data del DOGV
:   18-10-1994

Secció del DOGV
:   ALTRES DISPOSICIONS

Número del document
:   1994/832703


Data del document
:   15-09-1994

Organisme emissor
:   Conselleria de Medi Ambient

Tipus de document
:   Resolució

RESOLUCIó de 15 de setembre de 1994 del director general de Qualitat Ambiental de la Conselleria de Medi Ambient, per la qual ordena la publicació de la part dispositiva de diverses declaracions d'impacte ambiental. [94/6785]  
Els articles 4.3 i 22 del Reial Decret Legislatiu 1302/1986, de 28 de juny, d'Avaluació d'Impacte Ambiental, i el Reial Decret 1131/1988, de 30 de setembre, pel qual s'aprova el reglament per a l'execució de l'anterior decret, respectivament, estableixen l'obligatorietat de publicar la Declaració d'Impacte Ambiental.  
Seguint la mateixa línia, els articles 5.3 i 28 de la Llei 2/1989, de 3 de març, de la Generalitat Valenciana, d'Impacte Ambiental, i el reglament que té, aprovat pel Decret 162/1990, respectivament, estableixen l'obligatorietat de publicar la Declaració d'Impacte Ambiental i, en particular, al Diari Oficial de la Generalitat Valenciana.  
Per tot això, resolc  
Article únic  
Publicar al Diari Oficial de la Generalitat Valenciana, les declaracions d'impacte ambiental relacionades a l'annex, dictades als expedients que igualment es relacionen.  
Valencia, 15 de setembre de 1994.- El director general de Qualitat Ambiental: Rafael de Juan i Fenollar.  
DECLARACIó D'IMPACTE AMBIENTAL  
Vist l'expedient 042/92-AIA, referent a la sol.licitud d'obertura d'una pedrera d'àrids calcaris anomenada Serra d'Orxeta, del terme municipal de la Vila-Joiosa, (la Marina Baixa) promoguda per Rafael Lloret Esquerdo i Luis Guijarro Guerrero.  
Vist que, tramesa pel Servei Territorial d'Indústria i Energia d'Alacant, es va rebre amb data 31 de març de 1992 la següent documentació: l'estudi d'impacte ambiental, el projecte de restauració de l'espai afectat per l'actuació minera i el projecte d'explotació corresponent a l'esmentada pedrera.  
Vist que l'estudi d'impacte ambiental ha estat sotmès al tràmit d'informació pública, pel termini de 30 dies i sense que es presentara cap al.legació; mitjançant anunci de la Direcció General de Serveis Ambientals publicat en el Diari Oficial de la Generalitat Valenciana de data 3 de juny de 1992 i segons consta en els corresponents certificats del cap del Servei de Gestió Administrativa de la Conselleria de Medi Ambient, datat el 15 de juliol de 1992, i del secretari de l'Ajuntament de la Vila Joiosa, datat el 7 de juliol de 1993.  
Vist que es van realitzar consultes als següents organismes:  
- Direcció General de Patrimoni Cultural de la Conselleria de Cultura, Educació i Ciència.  
- Direcció Territorial de Medi Ambient  
- Ajuntament de la Vila Joiosa,   
sense que dels informes rebuts es desprenga cap inconvenient a la realització del projecte.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que es prenga per a l'aprovació definitiva, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental  
Primer  
Estimar acceptable, a l'efecte ambiental, i sense perjudici de la prèvia obtenció de les autoritzacions sectorials que siguen d'aplicació, l'obertura de la pedrera Serra d'Orxeta del terme municipal de la Vila Joiosa, d'acord amb el que preveuen l'estudi d'impacte ambiental i el projecte de restauració, amb les següents condicions:  
1.Amb vista a la restauració final, els bancs previstos (15 m d'alçària) hauran de ser desdoblats en bancs que no excedesquen els 8 m d'alçària ni els 45ø, respecte a l'horitzontal del talús.  
2.El pendent mitjà del vessant restaurat no serà superior als 30ø previstos en el plànol núm. 5 del projecte de restauració.  
3.Les plantacions vegetals, prèvia addició i condicionament del sòl necessari, es faran tant als talussos com a les bermes.  
4.Per tal de reduir els impactes geomorfològic i paisatgístic, tant en temps com en espai, les tasques de restauració es compaginaran amb les d'explotació, començant aquestes per les cotes més altes de l'àrea a afectar. És a dir, que es farà una explotació amb caràcter descendent, restaurant el perfil final dels bancs conforme vagen quedant esgotats.  
5.La repoblació vegetal de l'àrea es farà amb espècies arbòries i arbustives en primer lloc, per a procedir seguidament a la sembra d'herbàcies. Els regs s'aplicaran freqüentment per tal de garantir el correcte desenvolupament de la coberta vegetal restaurada. Les espècies arbustives emprades en la restauració de cada fase podran procedir de la retirada de muntera de sòl en les successives fases d'explotació.  
6.El promotor haurà de presentar al Servei Territorial d'Indústria i Energia abans del 31 de desembre de cada any, un informe anual on es reculla el balanç i l'estat actual de l'explotació, respecte al volum d'extraccions i aprofitament i a l'aplicació de les mesures protectores i correctores previstes en el pla de restauració-estudi d'impacte ambiental, com també qualsevol possible incidència en el desenvolupament del pla. El Servei Territorial trametrà a aquesta Conselleria una còpia de l'esmentat informe.  
Segon  
Notificar a l'interessat que contra aquesta resolució, pel fet de no ser un acte definitiu en via administrativa, no es pot interposar cap recurs, la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València 12 de juliol de 1993  
DECLARACIO D'IMPACTE AMBIENTAL  
Vist l'expedient 101/92-AIA, sobre el Projecte de Revisió de les Normes Subsidiàries de Planejament del terme municipal d'Altura (Castelló).  
Vist que, en data 22 de juny de 1992, l'Ajuntament d'Altura va remetre a la Conselleria de Medi Ambient l'estudi d'impacte ambiental i el document tècnic del projecte de revisió de les Normes Subsidiàries de Planejament del municipi d'Altura (Castelló).  
Vist que l'estudi d'impacte ambiental ha estat exposat al públic, pel termini d'un mes, mitjançant anunci de l'Ajuntament d'Altura, publicat en el Butlletí Oficial de la Província de Castelló, núm. 4, de 9 de gener de 1992 i en el diari Mediterráneo de 7 de gener de 1992, sense que s'hi haja presentat cap al.legació, segons certificació de l'Ajuntament d'Altura de 15 de juny de 1992.   
Vist que, tal com preveu l'article 18 del Decret 162/90, de 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, s'han efectuat consultes als següents organismes:  
- Direcció General de Conservació del Medi Natural de la Conselleria de Medi Ambient.  
- Servei de Protecció Civil de la Direcció General d'Interior de la Conselleria d'Administració Pública.  
- Direcció General de Patrimoni Cultural de la Conselleria de Cultura, Educació i Ciència.   
- Direcció Territorial de Castelló, de la Conselleria de Medi Ambient.  
Vist que els informes rebuts de les consultes realitzades es resumeixen en els següents apartats:  
a) Direcció General de Conservació del Medi Natural:  
Informa que el municipi d'Altura es troba afectat pel Pla d'Ordenació dels Recursos Naturals de la Serra Calderona, en procés d'elaboració, tot assenyalant que aquesta afecció es refereix únicament i exclusivament a l'esmentat pla, i no a l'àmbit territorial d'un eventual espai natural protegit.  
b) Servei de Protecció Civil   
L'àrea de sòl apte per a urbanitzar residencial de davant del Santuari de la Cova Santa està afectada pel risc d'incendis forestals. Al nucli urbà d'Altura, el risc més significatiu és la inestabilitat dels talussos del barranc de la Granella, mentre que al sòl apte per a urbanitzar industrial no s'ha tingut en compte l'existència del barranc de Capuchinos. Es proposen mesures correctores per a minimitzar els riscos enumerats.   
c) Direcció General de Patrimoni Cultural  
Atesa la manca de dades disponibles sobre el patrimoni arqueològic i etnològic en el municipi, es proposa la realització d'un estudi previ per a determinar la possible incidència del Projecte de Revisió de les Normes Subsidiàries.  
d) Direcció Territorial de Castelló  
Proposa el canvi de qualificació de diverses zones de sòl no urbanitzable del terme municipal a sòl no urbanitzable d'especial protecció forestal, en raó de les seues característiques actuals i per trobar-se enclavades en la forest d'utilitat pública núm. 60, Las Boqueras.   
Vist que, com a resultat de les consultes realitzades, en data de 7 de setembre de 1992 es va sol.licitar a l'Ajuntament d'Altura una ampliació de l'estudi d'impacte ambiental.  
Vist que, en data de 26 de juliol de 1993, l'Ajuntament d'Altura va remetre a la Conselleria de Medi Ambient l'ampliació de l'estudi d'impacte ambiental sol.licitada, juntament amb les modificacions al document tècnic de la revisió de les Normes Subsidiàries de Planejament del municipi d'Altura, aprovat pel ple de l'Ajuntament en sessió extraordinària el dia 15 de juliol de 1993.  
Atès que en la nova documentació aportada, queden recollits els aspectes següents:  
Primer: es produeix un augment significatiu en la superfície de sòl classificat com a no urbanitzable d'especial protecció, incloent-hi les àrees recomanades per a tal classificació pels Serveis Territorials de Castelló.   
Segon: es modifica la delimitació inicial del sòl apte per a urbanitzar industrial, excloent-hi el llit del barranc de Capuchinos i reclassificant el sector comprés entre la carretera N-234 i el límit del terme municipal com a sòl apte per a urbanitzar residencial.   
Tercer: la normativa urbanística de les Normes Subsidiàries recull en les seues determinacions la necessitat de resoldre, en el desenvolupament del sòl apte per a urbanitzar d'ampliació del nucli urbà, la problemàtica associada a l'existència del barranc de la Granella, tot permetent el desguàs del mateix i garantint l'estabilitat de l'àrea circumdant.  
Quart: s'aporta una llista de jaciments arqueològics que cal protegir dins l'àmbit del terme municipal i es classifiquen com a sòl no urbanitzable d'especial protecció arqueològica i es grafien en el corresponent plànol d'ordenació. Igualment succeeix amb les àrees de la cartoixa de la Vall de Crist, la Cova Santa i l'ermita de Santa Bàrbara, les quals es classifiquen com a sòl No urbanitzable d'especial protecció històrica pel seu interès històric i artístic.   
Atès que, segons certificat aportat per l'Ajuntament d'Altura i signat per Juan Antonio Sánchez Martínez, enginyer en cap de la Divisió de Recursos Hidràulics de la Direcció General d'Obres Públiques de la Conselleria d'Obres Públiques, Urbanisme i Transports, el Pla de Sanejament de la Comunitat Valenciana preveu la construcció d'una estació depuradora d'aigües residuals per als municipis d'Altura, Geldo i Segorbe. Aquesta EDAR s'enclavarà en el terme de Segorbe, i es troba actualment en fase de redacció del projecte per part dels serveis tècnics de la Diputació de Castelló.  
Atès que, segons consulta efectuada al Servei de Residus i Contaminació, l'àrea grafiada al plànol de classificació com a reserva de sòl per a l'abocador de residus sòlids urbans representa una superfície aproximada de 16.000 m2, suficients per al tractament del volum de residus produïts en el municipi dins de les previsions de població i temps contemplades en les Normes Subsidiàries. L'àrea en qüestió s'enclava en terrenys impermeables del Keuper, considerats aptes per a l'abocament controlat de residus.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5é de la Llei d'Impacte Ambiental i concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que hi són d'aplicació.   
Atès que l'article 5é de la Llei 2/1989 atribueix la competència l'òrgan mediambiental per a la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació de la declaració d'impacte ambiental.  
Per tot això, fent ús de les facultats que em confereix la llei, formule la següent declaració d'impacte ambiental:  
Primer  
Estimar acceptable, des del punt de vista ambiental, el projecte de revisió de les Normes Subsidiàries de Planejament del municipi d'Altura (Castelló), amb les mesures correctores incloses a continuació en la present declaració d'impacte ambiental, com també les contingudes en l'estudi d'impacte ambiental, en tant que no entren en contradicció amb aquestes:  
- En el desenvolupament del sòl apte per a urbanitzar de baixa densitat de la Cova Santa, es considerarà el risc d'incendis forestals, dotant-se a la zona de les mesures de seguretat apropiades i de sistemes d'extinció d'incendis suficients.  
- Respecte al sòl no urbanitzable, i per a aquells aspectes no regulats en la normativa urbanística de les presents Normes Subsidiàries, regirà el que disposa la Llei 4/1992, de 5 de juny, de la Generalitat Valenciana, de Sòl No Urbanitzable.   
- S'haurà de reservar sòl, adequadament condicionat a la permeabilitat dels terrenys, per al tractament correcte dels residus industrials que s'hi generen.  
- Respecte a la destinació final dels residus generats (inerts, assimilables a urbans, tòxics i perillosos), serà l'escaient a cadascun d'aquests, d'acord amb les seues característiques fisicoquímiques.  
- Igualment, els abocaments industrials no superaran els valors de la taula 3 de l'annex del títol IV del Reglament de Domini Públic que desenvolupa els títols preliminars I, IV, V, VI i VII de la Llei 29/1985, de 2 d'agost, d'Aigües.   
- Aquestes consideracions hauran de ser inexcusablement tingudes en compte per l'Ajuntament abans de la concessió a cada indústria de la corresponent llicència d'activitat.   
Segon  
Notificar a l'interessat que contra la present resolució, per no ser un acte definitiu en via administrativa, no es pot presentar recurs de cap mena; tot i això, pot utilitzar els mitjans que en defensa del seu dret considere pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 30 de juliol de 1993  
DECLARACIó D'IMPACTE AMBIENTAL  
Vist l'expedient 142/92-AIA, sobre el projecte de transformació d'una superfície de 33,81 ha, a la partida de Cerverola, del terme municipal de la Vall d'Uixó (Castelló), el promotor del qual és el Sr. José Cardona Bellver i d'altres.  
Vist que es van remetre, mitjançant la Direcció Territorial de Medi Ambient de Castelló, una petita memòria presentada pel promotor i els informes dels tècnics del Servei Territorial.  
Vist que una vegada examinada la documentació presentada es comunica al promotor que l'esmentada activitat està sotmesa al tràmit d'avaluació d'impacte ambiental d'acord amb el que disposen la Llei 2/1989, de 3 de març, d'Impacte Ambiental, i el Reglament aprovat mitjançant el Decret 162/1990, de 15 d'octubre. I també la necessitat de fer un estudi d'impacte ambiental en què es recullen els punts definits en l'esmentada legislació.  
Vist que les obres de moviment de terres i habilitació de talussos es van fer sense la preceptiva declaració d'impacte ambiental ni llicència municipal. Mitjançant la Direcció Territorial de Medi Ambient s'ha cursat la denúncia corresponent que a hores d'ara es tramita en el Servei d'Inspecció d'aquesta Conselleria.  
L'Ajuntament de la Vall d'Uixó va ordenar mitjançant el Decret 169/93, de 9 de febrer de 1993, la immediata suspensió de les obres de transformació realitzades sense llicència, i ha concedit a l'interessat un termini de dos mesos per a sol.licitar la llicència preceptiva, aportant el corresponent estudi d'impacte ambiental, sense perjudici de la tramitació de l'expedient aplicador de sanció.  
Vist que l'estudi d'impacte ambiental i el projecte de l'esmentada activitat han estat presentats el passat 31 de març. S'ha procedit al tràmit d'informació pública mitjançant un anunci publicat en el Diari Oficial de la Generalitat Valenciana núm. 2031, de 25 de maig de 1993, durant 30 dies hàbils comptadors des de l'endemà de la publicació d'aquest anunci, i al tauler d'anuncis de la Conselleria de Medi Ambient i de l'Ajuntament de la Vall d'Uixó. Durant aquest període no s'hi ha presentat cap al.legació, segons el certificat emès pel cap del Servei de Gestió Administrativa d'aquesta Conselleria i el certificat emès pel secretari de l'Ajuntament de la Vall d'Uixó.  
Vist que s'ha consultat l'Ajuntament de la Vall d'Uixó a fi de determinar la qualificació urbanística de la superfície afectada i els usos permesos, com també qualsevol altre suggeriment, dada o informació que consideren oportuna respecte al projecte de referència. En resposta es rep un informe de l'Oficina Tècnica Municipal en què s'indica que:  
"... El sòl afectat per la transformació està classificat:  
- En el PGOU de 1978 com a sòl no urbanitzable.  
- En l'aprovació inicial de la revisió del PGOU com a sòl no urbanitzable de protecció paisatgística, però no s'hi especifiquen les normes en què radica aquesta protecció ni les actuacions que es permeten en aquest sòl.  
- Com a conseqüència del tràmit d'al.legacions a l'exposició pública, després de l'aprovació inicial, es va acceptar l'al.legació referent a la readaptació de límits de sòls protegits, i que l'esmentada finca podia quedar fora del sòl no urbanitzable protegit; s'està a l'espera de la revisió de la documentació per part de l'equip redactor".  
Vist que en el projecte de transferència s'indica que la superfície que s'ha de transformar és de 338.099 m2, i que la superfície total de la finca és de 365.154,36 m2. El sistema de reg que s'usarà serà reg per degoteig. L'aigua provindrà d'un pou del sol.licitant. Els cultius que s'hi implantaran són cítrics de la varietat marisol.  
Vist que en l'estudi d'impacte ambiental es fa constar que es parteix de la situació actual (moviment de terres conclòs, com també els bancals per a la implantació del cultiu), i que s'intenta adequar i reconduir a una situació compatible amb els usos i l'entorn. En la llista d'accions inherents susceptibles de produir impacte sobre el medi ambient, indica que en la situació actual l'aigua superficial presenta fortes modificacions en el règim d'escorriment, ja que els pendents de les zones afectades ja no tenen res a veure amb les originals. El sòl ha estat completament reutilitzat a la finca. A la modificació dràstica dels pendents naturals (que d'un terreny amb pendents continus ha passat a bancals), s'uneix el procés d'erosió sobre sòl nu, atès l'estat en què es troba la finca en l'actualitat.  
Modificació molt visible (des de la carretera CS-600 entre el punt quilomètric 10+050 fins al 11+700 i des del 14+000 al 15+000, aproximadament), al paisatge per alteració dels pendents naturals i el contrast de color (entre el buntsandstein roig i el substrat vegetal verdós original).  
En l'etapa d'adequació, indica l'estudi, pel que fa a l'alteració de les aigües superficials, les obres consistiran a reconduir-les mitjançant cunetes perimetrals que impedesquen el lliure accés a l'interior de la finca, amb la qual cosa s'evita l'acció negativa que les aigües tenen en l'estabilitat dels talussos. Els processos d'erosió es veuran minimitzats pel que fa a l'actuació de l'escorriment superficial gràcies a les obres de conducció de les aigües pluvials.  
En l'etapa d'explotació es minimitzen els efectes erosius produïts per l'escorriment superficial; el sòl quedarà protegit de l'erosió per cavallons o marges cada 4,5 metres, fixats al seu temps pels planters.  
Els moviments de terra que falten fer són els derivats de l'adequació dels camins perimetrals com a cunetes d'intercepció d'aigües pluvials; adequació dels pendents a les capçaleres dels talussos per a evitar-hi l'escorriment superficial; formigonat de cunetes i camins per usar-los en la conducció d'aigües pluvials fins als barrancs originals i més fer-les massisses amb el mateix sòl de la cuneta i el camí a fi que l'aigua provinent dels marges passe pels camins suaument i no discórrega pel contacte entre el formigó i el terreny existent, és a dir, que les camins-canals actuen com a tals.  
En l'estudi d'impacte ambiental també s'indica que es restauraran tots els talussos amb Mesembryantheum sp. de creixement ràpid i arrels amb alta capacitat de fixació al sòl, plantació de figueres, garroferes i pins allà on calga una fixació major (sobretot a les capçaleres dels talussos nord i sud, en contacte amb els vessants originals).  
Vist que del moviment de terres efectuat s'han originat talussos de gran alçària (de 15, 20 i fins i tot 30 metres) i pendents molt superiors als 450. Aquestes obres han causat un fort impacte paisatgístic, a més dels fenòmens d'erosió i estabilitat apuntats en l'estudi d'impacte ambiental, que aconsellen efectuar treballs de restauració que faciliten la integració de les obres en l'entorn. Les obres consistiran a rebaixar l'alçària i el pendent dels talussos. L'alçària dels bancs haurà de ser igual o inferior a 7 metres i el pendent dels talussos no podrà superar en cap punt els 400 respecte de l'horitzontal. Els bancs escalonats hauran d'estar separats per bermes de 4 metres d'amplària. La revegetació de les bermes resultants es farà amb vegetació natural en aquelles àrees de la finca que limiten amb zones de forest. Les bermes resultants a l'interior de la finca es podran dedicar al cultiu agrícola previst en la transformació. Les espècies proposades a l'estudi no es consideren recomanables i hauran de ser substituïdes per espècies autòctones i pròpies de la màquia com ara el margalló, el llentiscle, el coscoll, etc. Aquestes espècies s'usaran també a les bermes resultants que limiten amb la zona de forest.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, el projecte de transformació a cultiu de cítrics d'una superfície de 33,81 ha a la partida de Cerverola, del terme municipal de la Vall d'Uixó (Castelló), el promotor del qual és el Sr. José Cardona Bellver i d'altres, sempre que es complesca el que disposa l'estudi d'impacte ambiental, amb les condicions següents:  
1. La morfologia resultant de la transformació, des del límit superior alterat, i a costa de superfície de la finca transformada, ha d'estar formada per bancs d'una alçària no superior a 7 metres i pendents que no superen en cap punt els 400 respecte de l'horitzontal. Els bancs contigus han d'estar separats per bermes d'almenys 4 metres d'amplària. Amb caràcter previ a l'atorgament de la llicència municipal, s'haurà de presentar en aquesta Direcció General, per a la seua comprovació, el pla de la planta i els perfils transversals on es reflectesca l'abancalament esmentat.  
2. Els talussos s'hauran de revegetar amb les espècies autòctones pròpies de la màquia (margalló, llentiscle, coscoll, etc.), com també les bermes resultants que limiten amb zona de forest.  
3. Seguiment del programa de vigilància ambiental proposat en l'estudi d'impacte ambiental amb la presentació d'informes semestrals en aquesta Direcció General.  
Segon  
Això no obstant, cal notificar aquesta resolució al Servei d'Inspecció que instrueix l'expedient aplicador de sanció en relació amb aquest projecte de transformació.  
Tercer  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom pot utilitzar tots els mitjans que considere oportuns per defensar el seu dret.  
Quart  
Publicar aquesta declaració d'impacte ambiental en el Diari Oficial de la Generalitat Valenciana.  
València, 29 de juliol de 1993  
DECLARACIó D'IMPACTE AMBIENTAL  
Vist l'expedient 162/92-AIA sobre el projecte de prolongació del sobreeixidor de pluvials de l'estació de Vera a València (l'Horta), promogut per l'Ajuntament de València.  
Vist que, amb data de 14 de juliol de 1993, l'Ajuntament de València va trametre a la Conselleria de Medi Ambient l'estudi d'impacte ambiental i el projecte tècnic de les obres de prolongació del sobreeixidor de pluvials de l'estació de Vera consistent en el prolongament de l'actual emissari de 1.200 mm de diàmetre i de 400 m de llargària fins a més de 2.500 m amb una capacitat punta de 2 m3/s i en la reparació de l'emissari existent de 700 mm de diàmetre.  
Vist que l'estudi d'impacte ambiental ha estat sotmès a exposició pública, durant el termini de 30 dies, mitjançant edicte de l'Ajuntament de València publicat al Butlletí Oficial de la Província de València número 232, de 29 de novembre de 1992, i que no ha estat presentada cap al.legació.  
Vist que, amb data de 21 de juny de 1993, se sol.licità al Servei del Cicle Integral de l'Aigua de l'Ajuntament de València una ampliació de l'estudi d'impacte.  
Vist que, amb data de 30 de juny, el Servei del Cicle Integral de l'Aigua contestà manifestant que:  
a) El fons marí està molt degradat, amb escassa presència de fauna i flora marina. Només hi ha algunes taques de Caulerpa prolifera i presència de Siphonocoetes sabatieri i d'Espisula subtrenicata, totes indicadores de fangs i de matèria en suspensió.  
b)L'únic ús destacable és el de les platges com a zones de bany.  
c)Respecte a la caracterització de l'aigua que s'hi vessarà, només es preveu la utilització del sobreeixidor per al vessament d'aigües afluents de la sèquia de Vera i d'aigües pluvials quan calga. Abans del vessament se sotmeten a un important pretractament. De les anàlisis realitzades es comprova que l'aigua procedeix d'una mescla d'aigua de reg i d'aigua residual de característiques molt variables, i s'assenyala l'escassa concentració química, amb baixos nivells de compostos nitrogenats i fosforats, i escassa contaminació bacteriològica. Així mateix, s'ha de ressenyar que en la caracterització de les aigües no ha aparegut cap de les substàncies perilloses indicades al Reial Decret 258/1989 i a l'Ordre Ministerial de 28 d'octubre de 1992.  
d) No hi ha elements pertanyents al patrimoni històric, artístic i arqueològic al voltant de les obres.  
Vist que, amb data de 26 de juliol de 1993 el Servei de Planificació de Recursos Hidrològics informa que segons el projecte, el sobreeixidor de pluvials tindrà, en un futur pròxim, les següents funcions:  
- Sobreeixidor d'excedents de reg i drenatge.  
- Sobreeixidor d'urgència, en cas que es produesca alguna avaria a l'estació depuradora d'aigües residuals que es construirà per a la conca del Carraixet, actualment en fase de projecte.  
- Evacuació esporàdica d'alguna punta estacional o imprevista.  
No obstant això, fins que no s'acabe la construcció de l'EDAR abans esmentada, fet que esdevindrà, segons el Pla de Sanejament i Depuració de la Comunitat Valenciana, el 1994, la séquia de Vera recull aigües residuals, tant d'origen urbà com industrial, a més de les excedents de reg. Per tant, seria convenient establir un seguiment dels vessaments que s'efectuen en l'actualitat a la dita séquia, principalment els d'origen industrial, amb la finalitat d'evitar que l'efluent continga substàncies no desitjables que siguen perjudicials pel medi receptor.  
Així mateix es recomana que el temps de retenció en el desarenador-desgreixador siga el suficient, ja que és l'únic tractament al qual se sotmet l'efluent portador d'aigües residuals urbanes i industrials, abans de l'entrada al sobreeixidor.  
Les característiques de les aigües procedents de la séquia de Vera hauran d'ajustar-se al que estableix la legislació vigent, màxim quan són vessades mitjançant el sobreeixidor a una zona de bany.  
Atès que la finalitat del projecte és la de prolongar l'emissari existent a una distància i profunditat adequades.  
Atès que a la séquia de Vera vessen a hores d'ara aigües negres urbanes que es conduiran en un futur a la depuradora de l'Horta Nord (zona Alboraia - Carraixet).  
Atès que amb aquest projecte es preveu la millora de les condicions de bany de les platges de València situades al nord del port.  
Atès que, segons les dades aportades, a la zona de vessament a la mar no hi ha praderies de fanerògames que puguen ser afectades, sinó que ja ha estat sotmesa al vessament d'aigua residual per l'emissari ja existent paral.lel al projectat.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que es prenga per tal d'aprovar definitivament, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això i fent ús de les facultats que tinc legalment atribuïdes formule la següent declaració d'impacte ambiental:  
Primer  
Estimar acceptable, només a l'efecte ambiental, el projecte tècnic de les obres de prolongació del sobreeixidor de pluvials de l'estació de Vera amb les mesures correctores previstes a l'estudi d'impacte i les següents complementàries:  
1. En el termini de sis (6) mesos comptadors des de la notificació d'aquesta resolució, l'Ajuntament de València haurà de presentar un programa d'obres per a l'eliminació progressiva de les aigües residuals urbanes no tractades que vessen a la mar pels emissaris de Vera, a la fi de poder complir el Reial Decret 734/1988.  
2. Abans de posar en funcionament l'emissari submarí s'ha de presentar davant la Conselleria de Medi Ambient, perquè l'aprove, el pla de vigilància ambiental, que inclourà, almenys:  
a) Programa de conservació i manteniment dels elements mecànics de l'emissari.  
b) Manteniment i neteja del tub de l'emissari i difusors.  
c) Revisions periòdiques de l'emissari i dels ecosistemes de la zona.  
d) Programa de recollida de mostres d'aigua i de sediments, abans i durant l'explotació de l'emissari, en punts representatius de l'efluent i de la mar i del litoral, per analitzar els paràmetres que indiquen l'estat d'eutrofització i de contaminació bacteriana i de substàncies perilloses i l'afecció sobre l'ecosistema marí.  
3. Es presentaran a la Direcció General de Qualitat Ambiental les zones d'on s'obtindrà el material per al rebliment de les excavacions fetes al mar, amb les garanties necessàries del fet que no seran afectats els ecosistemes pròxims.  
4. El temps de retenció al desarenador-desgreixador serà el suficient i necessari per obtenir el nivell de qualitat necessàri per complir els estàndards de qualitat d'aigües de bany establertes per la legislació vigent.  
5. Es comprovarà durant l'explotació que no es produeixen sorolls o olors que afecten les zones urbanes de més a prop.  
Segon  
Notificar a l'interessat que contra la resolució, per no ser un acte de tràmit definitiu en via administrativa, no podrà interposar cap recurs, la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar aquesta declaració d'impacte ambiental al Diari Oficial de la Generalitat Valenciana.  
València, 29 de juliol de 1993  
DECLARACIó D'IMPACTE AMBIENTAL  
Vist l'expedient 174/92-AIA, referent a l'ampliació d'un abocador controlat de Residus Sòlids Urbans emplaçat a la partida Teixonera, del terme municipal de Xàtiva (la Costera), del qual és promotor Joaquí Esteve Ferrer.  
Vist que, amb data 22 d'octubre de 1992, es rep escrit de l'Ajuntament de Xàtiva, acompanyat de l'estudi d'impacte ambiental de l'esmentat abocador per tal de procedir a la formulació de la corresponent declaració d'impacte ambiental, sense que a l'escrit es fera constar la realització del tràmit d'informació pública.  
Vist que l'estudi d'impacte ambiental ha estat sotmès al tràmit d'informació pública per l'antiga Direcció General de Serveis Ambientals d'aquesta Conselleria, mitjançant anunci publicat al Diari Oficial de la Generalitat Valenciana núm. 1916, de data 2 de desembre de 1992.  
Vist que no han estat presentades al.legacions dins el termini previst de 30 dies hàbils, segons consta en els corresponents certificats del secretari de l'Ajuntament de Xàtiva i del cap del Servei de Gestió Administrativa d'aquesta Conselleria, ambdues de data 15 de febrer de 1993.  
Vist que, de les consultes efectuades es varen rebre els següents escrits:  
- Informe del Servei de Residus i Contaminació, de data 21 de desembre de 1992 on manifesta la seua conformitat a l'abocador sempre que la construcció i explotació es realitzen d'acord amb les previsions del projecte i de l'estudi d'impacte ambiental.  
- Informe arqueològic, de data 23 de març de 1993, tramès per la Direcció General de Patrimoni Artístic, pel qual es dóna compte de l'existència, a les proximitats de l'abocador, d'una cova amb restes arqueològics de l'edat del Bronze, la qual no es veurà afectada si el projecte es desenvolupa segons allò que té previst.  
- Escrit de la Comissaria d'Aigües de la Confederació Hidrogràfica del Xúquer, de data 3 de maig de 1993, pel qual comunica que tenen coneixença de l'abocador a causa de diverses denúncies, considerant necessària la realització d'un estudi hidrogeològic, un projecte detallat de l'abocador i un projecte de cobriment del barranc, amb justificació hidrològica, tots ells subscrits per tècnics competents.  
Vist que, amb data 5 d'abril, li és requerida al promotor una ampliació de l'estudi d'impacte ambiental en els següents aspectes:  
1. Exposició de les causes i circumstàncies per les quals arriben lixiviats a l'interior de la canalització del barranc, com també de les mesures previstes per a resoldre aquest problema.  
2. Correcció del depòsit dels residus a l'embocadura de la canalització.  
3. Previsió de la possible incidència d'aigües corrosives sobre el ciment i formigons de les obres, i anàlisi de conveniència d'excavació d'una rasa perimetral per a evitar l'accés a l'abocador de les aigües d'escorriment superficial.  
4. Dimensionament de la xarxa i bassa de recollida dels lixiviats, com també el seu tractament i control que cal.  
5. Control i previsions de tractament del biogàs.  
6. Aportar un exemplar complet del projecte.  
Vist que, amb data 24 de maig de 1993, el promotor aporta una addenda en compliment detallat de totes les qüestions requerides, com també un exemplar del projecte.  
Atès que el projecte examinat constitueix un dels supòsits fàctics en el qual resulta preceptiva la formulació d'una declaració d'impacte ambiental, prèvia a la resolució administrativa que es prenga per tal d'aprovar definitivament, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental, per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes formule la següent declaració d'impacte ambiental:  
Primer  
Estimar acceptable, a l'efecte ambiental, i sense perjudici de la prèvia obtenció de les autoritzacions sectorials que li siguen d'aplicació, la realització del projecte d'ampliació de l'abocador controlat de la Teixonera, al terme municipal de Xàtiva, d'acord amb les previsions i sistemes d'explotació previstos en el projecte, en l'estudi d'impacte ambiental i en l'addenda que té, a més de les precisions i condicions següents:  
1. El promotor haurà de sol.licitar, autorització d'ocupació i actuació a la Confederació Hidrogràfica del Xúquer, ja que el projecte afecta el domini públic hidràulic.  
2. En lloc ben visible a l'entrada o al punt d'arribada a l'abocador caldrà col.locar un cartell informatiu sobre l'activitat i la seua titularitat, com també qualsevol altre aspecte que el promotor considere d'interès general.  
3. L'abocador haurà de disposar d'una rasa perimetral sobre la cota de 105 metres, al vessant esquerre del barranc, per tal d'evitar l'entrada d'aigües netes d'escorriment superficial, conduint-les cap al nord i sud fins al llit del barranc, fora de l'àrea d'influència de l'activitat. Aquesta rasa haurà de dur un revestiment semicircular de xapa zincada corrugada, tal com es proposa a la documentació tramitada.  
4. Els lixiviats produïts per l'abocador hauran de poder ser aforats just abans d'entrar a la bassa. Amb aquest fi caldrà realitzar l'equipament necessari (secció d'aforament, sobreeixidor de làmina lliure amb escotadura triangular... o equivalents) perquè es puguen mesurar els cabals circulants de manera directa i fàcil mitjançant un limnímetre o un limnígraf.  
5. Es durà a terme, tot al llarg de la fase d'explotació de l'abocador i fins l'execució definitiva de la seua restauració final, un control diari dels cabals de lixiviat produïts, com també l'anàlisi química d'almenys una mostra mensual dels dits cabals. Aquestes anàlisis realitzats i signats per laboratori especialitzat contemplaran com a mínim els següents paràmetres: pH, conductivitat elèctrica, sòlids totals, DQO, DBO/5, clorurs, sulfats, bicarbonats, fosfats, nitrats i nitrits. La freqüència de les mostres analitzades podrà ampliar-se a períodes trimestrals i semestrals a partir del primer any de registre, però sempre en funció i justificació de les dades obtingudes amb anterioritat. Aquest condicionant no eximeix que es duga a terme també allò que preveu el punt 7.4 del projecte, referent al sistema de control de subsòl per sondeig i anàlisi periòdica de mostres.  
6. D'acord amb allò que preveu l'apartat 16 de l'estudi d'impacte ambiental i el capítol VII de l'apartat 8 (Pressupost) del projecte, l'Ajuntament, a l'hora d'emetre'n l'autorització definirà les característiques i ús del sòl a les que hauran d'anar encaminades les tasques de restauració-revegetació final de l'indret ocupat per l'abocador. Es tindrà especial cura de dur a terme una bona impermeabilització i adequació del drenatge abans d'estendre les terres de suport de la vegetació. L'ajuntament podrà establir les garanties econòmiques necessàries per a dur a efecte la restauració, mitjançant els avals o fiança que, per compte del promotor, estime escaients.  
7. Davant la possibilitat que en algun moment es considere necessari prendre accions per a la captació, amb crema o aprofitament d'altres tipus, de les emissions gasoses de l'abocador, es posarà cura en el recreixement i bon estat de les xemeneies de desgasificació.  
8. Totes les incidències de caràcter ambiental, com també els volums i tipus de residus acceptats, el control diari de cabals de lixiviats (condicions 4 i 5 d'aquesta declaració d'impacte ambiental), les anàlisis químiques efectuades i els justificants (amb referència als rebuts d'acceptació) dels lixiviats entregats a estacions depuradores, hauran de quedar reflectits en un llibre de control que el promotor mantindrà actualitzat i a disposició de les autoritats administratives.  
9. A més, cada any, i abans del 31 de desembre, el promotor haurà de presentar en aquesta Conselleria i a l'Ajuntament de Xàtiva un informe anual sobre el desenvolupament de l'activitat, incloent-hi els registres de cabals i anàlisis de lixiviats, com també qualsevol incidència de caràcter ambiental, les seues causes i circumstàncies i les mesures de correcció adoptades o proposades.  
10. El promotor vetlarà per la integritat dels béns i serveis annexos o confrontants a la seua activitat, havent de reposar o indemnitzar els possibles danys produïts per aquesta activitat, sense menyscapte d'altres responsabilitats que pogueren ser-ne la causa.  
Segon  
Notificar a l'interessat que contra aquesta resolució, per no ser un acte definitiu en via administrativa, no es podrà interposar cap recurs, la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València 26 de juliol de 1993  
DECLARACIó D'IMPACTE AMBIENTAL  
Vist l'expedient 211/92-AIA, referent a l'obertura de la pedrera de guix anomenada l'Alabastre, del terme municipal d'Alacant (l'Alacantí), promoguda per Carliaga, SL.  
Vist que en data 13 de novembre de 1992, el Servei Territorial d'Indústria i Energia va trametre per a la formulació de la declaració d'impacte ambiental una còpia de la documentació presentada pel promotor, sense que l'estudi d'impacte ambiental haguera estat sotmès al tràmit d'informació pública.  
Vist que l'estudi d'impacte ambiental va ser sotmès a informació pública per aquesta Direcció General, mitjançant un anunci publicat al Diari Oficial de la Generalitat Valenciana núm. 1955, de data 2 de febrer de 1993.  
Vist que en el termini previst de 30 dies hàbils no es va presentar cap al.legació, segons certificat del cap del Servei de Gestió Administrativa de la Conselleria de Medi Ambient, de data 2 d'abril de 1993. Així mateix, en data 10 de maig de 1993 es rep escrit de l'Ajuntament d'Alacant on es manifesta que no s'ha pogut fer exposició pública de l'estudi d'impacte ambiental pel fet de no disposar de cap exemplar.  
Vist que, de les consultes realitzades en data 13 de gener de 1993 a la Direcció General de Patrimoni Artístic, al Servei Territorial de Medi Ambient i a l'Ajuntament d'Alacant, es varen rebre els següents informes:  
- Informes arqueològic i etnològic (18 de febrer de 1993) dels quals no es desprèn cap impediment per a l'obertura de la pedrera.  
- Informe de la inspecció tècnica de la Direcció Territorial de Cultura d'Alacant (23 de març de 1993), en el mateix sentit que l'anterior.  
- Informe dels serveis municipals de Medi Ambient i Salut, de l'Ajuntament d'Alacant (3 de març de 1993), on es manifesta que no posseeixen elements de judici suficients per poder emetre informe sobre les repercussions ambientals del projecte.  
Vist que en data 9 de març de 1993, es reitera a l'Ajuntament d'Alacant que informe de la incidència del projecte sobre el planejament urbanístic, aportant a l'efecte noves dades de localització. En escrit de data 22 d'abril de 1993, l'Ajuntament dóna trasllat de l'informe emès pels Serveis Municipals d'Arquitectura Privada, on manifesta que l'indret interessat correspon a sòl no urbanitzable rústic, on resulten admissibles les explotacions mineres, si bé, a la zona existeix també sòl d'especial protecció on no tindria lloc l'activitat projectada, afegint que "per una correcta informació, es precisa plànol de la finca i la seua situació referida al pla general vigent".  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que es prenga per a l'aprovació definitiva, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental, per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes formule la següent declaració d'impacte ambiental:  
Primer  
Estimar acceptable, a l'efecte ambiental, i sense perjudici de la prèvia obtenció de les autoritzacions sectorials que li siguen d'aplicació, l'obertura de la pedrera l'Alabastre, del terme municipal d'Alacant, d'acord amb l'estudi d'impacte ambiental i pla de restauració tramitats, sempre que no afecte sòl protegit pel planejament vigent i que complesca les condiciones següents:  
1. La restauració es farà d'acord amb les previsions del plànol i perfils de restauració aportats, sense tenir en compte que, tant al pla de restauració com a l'estudi d'impacte ambiental, en ocasions, es fa referència a la restauració de bancs, sent que aquests desapareixen en acabar l'explotació, d'acord amb els esmentats documents gràfics.  
2. Les tasques de restauració hauran d'eliminar totes les formes antròpiques o marcadament geomètriques resultants de l'explotació, cuidant-ne la integració harmònica de l'àrea al seu entorn natural, especialment pel que respecta a la zona de contacte o perimetral de l'espai afectat per l'activitat extractiva.  
3. Per a la repoblació vegetal de l'àrea, prèvia addició del sòl necessari, s'empraran, a més dels pins en la densitat i grandària previstes, exemplars d'espècies arbustives de les llistades a l'epígraf 7.3.2.1.7 de l'estudi d'impacte ambiental, aplicant el criteri de diversitat, segons les disponibilitats de mercat dels plançons.  
4. Vista la proximitat de l'explotació a sòl no urbanitzable protegit, manifestada a l'informe de l'Ajuntament d'Alacant, el promotor haurà d'adoptar les mesures escaients o les limitacions que puga imposar-li l'esmentat ajuntament, mitjançant la corresponent llicència d'activitat, perquè la dita zona protegida no es veja afectada per l'activitat projectada. Així mateix, es recorda al promotor que no podrà començar cap actuació sempre que no dispose de l'esmentada llicència d'activitat.  
5. El promotor haurà de presentar al Servei Territorial d'Indústria i Energia, abans del 31 de desembre de cada any, un informe anual on es reculla el balanç i l'estat actual de l'explotació, respecte del volum d'extraccions i aprofitament i a l'aplicació de les mesures protectores i correctores previstes en el pla de restauració-estudi d'impacte ambiental, com també qualsevol possible incidència en el desenvolupament del pla. El servei territorial trametrà en aquesta Conselleria una còpia de l'esmentat informe.  
Segon  
Notificar a l'interessat que contra aquesta resolució, per no ser un acte definitiu en via administrativa, no es podrà interposar cap recurs, la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar al Diari Oficial de la Generalitat Valenciana aquesta declaració d'impacte ambiental.  
València 5 de juliol de 1993  
DECLARACIó D'IMPACTE AMBIENTAL  
Vist l'expedient 213/92-AIA, referent a l'explotació d'argiles denominada San Miguel, del terme municipal de Vilafamés, el promotor de la qual és Arcilla Bon SL.  
Vist que en data 7.12.92 es rep una còpia de l'expedient instruït per l'Ajuntament de Vilafamés, en tramitació de la sol.licitud de llicència d'activitat de l'esmentada explotació.  
Vist que l'estudi d'impacte ambiental ha estat sotmès al tràmit d'informació pública, juntament amb la resta de la documentació tramitada, mitjançant un anunci pública en el Butlletí Oficial de la Província de Castelló, núm. 100, de data 20.08.92, sense que en el termini previst de 10 dies s'hi presentaren al.legacions, segons consta en el certificat del secretari de l'esmentat Ajuntament.  
Vist que de les consultes realitzades en data 12.01.93 es van rebre les respostes següents:  
-Informe del Servei Territorial de Medi Ambient, en data 24.02.93, en què s'esmenta l'escàs interès ecològic i ambiental i la inexistència d'ambients singulars en el lloc afectat per l'explotació, encara que destaca el notable impacte ambiental creat per les explotacions existents, que afecten una conca visual àmplia, i la necessitat d'adoptar mesures correctores urgents i efectives.  
- Informe etnològic i arqueològic remesos per la Direcció General de Patrimoni Artístic, en data 2.03.93, en el segon dels quals es destaca la proximitat del jaciment arqueològic denominat el tossal de Mollet, i la conveniència de fer un informe sobre la possible afecció d'aquest.  
- Informe del Servei Territorial d'Indústria i Energia, en data 18.03.93, en què comunica que l'esmentada concessió San Miguel, núm. 2439 va ser atorgada per la Direcció General d'Indústria el 9 de febrer de 1988, amb les corresponents projectes d'explotació i restauració.  
- Informe arquitectònic, remés també per la Direcció General de Patrimoni Artístic, en data 26.04.93, en què comunica la proximitat i la possible afecció a l'ermita de Sant Miquel, a més del notable impacte ambiental que hi ha actualment a causa de l'explotació.  
Vist que en data 31.3.93 se sol.licita al promotor perquè amplie o modifique l'estudi d'impacte ambiental en els aspectes següents:  
- Aportació d'una base topogràfica actualitzada i suficientement detallada de l'àrea d'explotació i l'entorn.  
- Pla de l'estat final a partir de la base topogràfica anterior.  
- Perfils representatius de l'estat actual i final.  
- Preveure la possibilitat d'una explotació en sentit descendent.  
- Conveniència que els perfils finals no superen els 35% d'inclinació.  
- Prevenció i correcció de processos erosius.  
- Desenvolupament del corresponent pla de restauració.  
Vist que en data 18.05.93, el promotor aporta la corresponent ampliació de l'estudi d'impacte ambiental en compliment del requeriment efectuat.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, i sense perjudici de l'obtenció prèvia de la resta d'autoritzacions sectorials que escaiguen, l'explotació de la pedrera San Miguel, del terme municipal de Vilafamés, d'acord amb l'ampliació de l'estudi d'impacte ambiental, complementàriament del mateix estudi, amb les condicions següents:  
1. El sistema d'explotació que s'ha aplicat fins ara en aquesta concessió minera haurà de ser totalment abandonat de manera immediata, a causa de la magnitud dels impactes ambientals creats, com també pels riscos d'inestabilitat induïda que s'hi han originat. En el seu lloc es farà una explotació descendent i per fases alternants amb les tasques de restauració, és a dir, començant l'explotació als bancs de major cota i restaurant els fronts tal com vagen esgotant-se, al temps que s'inicia la successiva explotació dels bancs immediats inferiors.  
2. Les runes o els residus estèrils produïts seran amuntegats en forma de terrasses sobre les places inferiors suficientment separats dels futurs fronts inferiors d'explotació a fi de no limitar-ne el futur aprofitament. Amb aquests depòsits de runes en terrassa es pretenen reblir els buits creats, al temps que es forma una pantalla visual de l'estat actual de l'explotació; per això, el promotor restaurarà per fases (d'inferior a superior) les successives terrasses, amb els mateixos criteris previstos per als fronts de l'explotació exhaurits, però mantenint pendents que no depassen els 250 d'inclinació.  
3.L'obertura de la tercera pedrera proposada no es farà fins que l'exhauriment d'almenys una de les dues que ja estan obertes. Els estèrils produïts per aquesta tercera s'usaran per reblir els buits existents entre els fronts inferiors ja exhaurits i els depòsits de runes en terrassa de les altres dues pedreres.  
4.Les xarxes de drenatge proposades en l'ampliació de l'estudi d'impacte ambiental s'executaran amb el criteri previst, però tenint en compte les modificacions derivades de l'assumpció de les condicions anteriors. En tot cas, s'adoptaran els sistemes de filtratge, reducció de la declivitat, decantació, revestiment, etc. que resulten necessaris per a garantir que no hi ha cap eixida a l'exterior de fracció sòlida.  
5.El promotor haurà de sol.licitar a la Direcció General de Patrimoni Artístic en el termini d'un mes, i abans d'iniciar qualsevol ampliació del perímetre actualment afectat per les tasques, una autorització, basant-se en els informes i estudis necessaris, en què es determine el grau d'afecció als elements existents del patrimoni històric espanyol. En tot cas, assumirà les possibles limitacions imposades en aquella autorització i, en qualsevol cas, haurà de fer les oportunes modificacions del projecte, que haurà de sotmetre a l'acceptació prèvia d'aquesta Conselleria de Medi Ambient.  
6. El promotor haurà de presentar en el Servei Territorial d'Indústria i Energia, abans del 31 de desembre de cada any, un informe anual on es recullen el balanç i l'estat actual de l'explotació, respecte dels volums extrets i aprofitats i l'aplicació de les mesures protectores i correctores previstes en el pla de restauració - estudi d'impacte ambiental, com també qualsevol possible incidència en el desplegament d'aquestes. El Servei Territorial d'Indústria i Energia remetrà una còpia de l'esmentat informe a la Conselleria de Medi Ambient.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 8 de juliol de 1993  
DECLARACIó D'IMPACTE AMBIENTAL  
Vist l'expedient 215/92-AIA, sobre la modificació puntual núm. 3 del Pla General d'Ordenació Urbana d'Alberic (València), promogut per l'Ajuntament d'Alberic.  
Vist que el 9 de desembre de 1992 l'Ajuntament d'Alberic va presentar a aquesta Conselleria de Medi Ambient l'estudi d'impacte ambiental de la modificació puntual núm. 3 del Pla General d'Ordenació Urbana.  
Vist que el 4 de gener de 1993 es va requerir a l'Ajuntament que completara la documentació que integra l'expedient, el projecte tècnic de la modificació puntual núm. 3 en el PGOU i el resultat de la informació pública de l'estudi d'impacte ambiental.  
Vist que el 10 de febrer de 1993 es va rebre de l'Ajuntament un certificat sobre els resultats de l'exposició pública de l'estudi d'impacte ambiental i el projecte tècnic, consistent en l'ampliació de 36.088 m2 de sòl apte per a urbanitzar programat del sector industrial I.2.  
Vist que l'estudi d'impacte ambiental, conjuntament amb el projecte, ha estat exposat al públic durant un mes, mitjançant un anunci de l'Ajuntament publicat en el Butlletí Oficial de la Província núm. 196, de 18 d'agost de 1992, i que no s'hi ha presentat cap al.legació durant aquest període d'exposició, segons certificat que consta en l'expedient.  
Vist que el 25 de març de 1993, s'efectuen consultes a la Direcció General de Protecció Ciutadana de la Conselleria d'Administració Pública i a la Direcció General de Patrimoni Artístic de la Conselleria de Cultura, Educació i Ciència.  
Vist que el 6 d'abril d'enguany es va comunicar a l'Ajuntament que completara en determinats aspectes l'estudi d'impacte ambiental, i en particular:  
-les anàlisis sobre el risc d'inundació de la zona afectada per la modificació, indicant-ne la gravetat i les conseqüències ambientals, com també la proposta de les mesures correctores previstes per a les activitats que s'han de realitzar.  
Vist que en data 1 de juliol de 1993 es rep de l'Ajuntament un annex a l'estudi d'impacte ambiental en el qual es justifica la no-inundabilitat de l'àrea del polígon basant-se:  
- A) En l'ordenació vigent:  
Segons notifiquen, de la informació urbanística del Pla General d'Ordenació (apartat 8.3.0.0), les zones inundables són les més baixes i la causa és el desbordament del riu Xúquer, com a conseqüència de les crescudes a què es veu sotmès. Aquestes zones se situen al sud del territori, amb una làmina de fina a 4 metres i una velocitat compresa entre 2 i 3 m/s, que arrasa aquesta zona i arriba fins al nucli central per la part sud. Aquest corrent continua en línia recta vorejant el nucli urbà i arriba a trobar-se amb el llit del riu Verd, al nord, molt disminuït.  
En conseqüència, l'àrea inundable, afirmen, se situa al sud, est i nord-oest de l'àrea central, per la qual cosa l'estudi acaba indicant la idoneïtat de centrar l'activitat edificadora cap al nord i oest del nucli urbà, és a dir, cap a la zona denominada la Muntanyeta i a les franges paral.leles a les carreteres N-340 i local a Tous (on se situa precisament el polígon).  
- b) fets ocorreguts:  
Com a fet ocorregut de caràcter més desfavorable esmenten la inundació que es va produir amb motiu del trencament de la presa de Tous, l'any 1982.  
En aquesta inundació, continuen, la làmina d'aigua va arribar a l'alçària de la plaça de la Constitució (on hi ha l'Ajuntament), i hi ha una placa commemorativa del nivell a què va arribar l'aigua. Aquesta placa, situada a la calçada, se situa a una cota de 20.00, mentre que el polígon, de topografia molt uniforme i amb un desnivell màxim de 1.00 metres entre els punts més allunyats, se situa en una cota mitjana de 23.50 punts. D'ací es desprèn, a judici de l'autor de l'informe, que fins i tot considerant la hipòtesi més desfavorable, l'aigua no arribaria al polígon, i més si es té en compte que se situa justament al costat oposat del llit del riu Xúquer i que precisament tant el nucli urbà com la carretera N-340 impedirien l'arribada de l'aigua per ser l'altimetria i el pendent creixents en el sentit riu-polígon.  
Com a conclusió de tot l'anterior, afirmen que el polígon, fins i tot en situacions extraordinàries, no es veurà afectat per inundacions, tret de situacions més que extraordinàries ja que no es coneixen.  
Per tot això, consideren més que justificada la no-inundabilitat de l'àrea on se situa el polígon industrial i per tant no cal adoptar-hi cap tipus de mesura correctora tendent a evitar aquest risc.  
Vist que els informes rebuts el 21 de maig i el 25 de juny, de la Direcció General de Patrimoni Artístic, i el 7 de juliol, de la Direcció General de Protecció Ciutadana, de les consultes realitzades, es concreten tot seguit en els apartats següents:  
A) Direcció General de Patrimoni Artístic:  
L'àrea objecte de la modificació no afecta cap element etnològic ni immoble d'interès cultural, per la qual cosa no hi ha cap inconvenient en la consecució de l'esmentat expedient, sempre que el nou plantejament proposat garantesca que no es desvirtuaran o pertorbaran els valors arquitectònics i paisatgístics que caracteritzen la Muntanyeta d'Alberic el Via Crucis i l'ermita de Santa Bàrbara (declarats aquests dos últims d'interès històrico-artístic), i que no es perjudicarà la relació d'aquest conjunt amb el nucli del poble.  
B) Direcció General de Protecció Ciutadana:  
- Risc de la contaminació d'aqüífers:  
El mapa geocientífic assenyala una vulnerabilitat alta a la contaminació d'aqüífers en aquesta zona a causa de la porositat dels materials, per la qual cosa és convenient instal.lar una xarxa de recollida i tractament d'aigües residuals, a fi d'evitar que aquestes afecten la qualitat de les aigües subterrànies.  
- Risc d'inundacions:   
El terme municipal d'Alberic pertany a la conca fluvial del Xúquer, que ha estat sotmès històricament a les inundacions de la planura al.luvial del riu. Això no obstant, el major risc se centra en el sector oriental del terme, mentre la zona oriental (a l'oest del nucli urbà) ha estat afectada per inundacions, però amb un període de retorn més ampli.  
A més de la possibilitat d'inundacions procedents del riu Xúquer, la zona, classificada com a sòl urbanitzable industrial, és una àrea deprimida de difícil drenatge, per la qual cosa pot tenir problemes puntuals a causa de precipitacions locals intenses i per les aportacions de l'àrea muntanyosa situada a l'oest.  
Basant-se en tot l'anterior, arriben a les conclusions següents:  
L'àrea afectada per la modificació, com també la totalitat del polígon industrial projectat, està sotmesa a un rics baix d'inundacions i a rics de contaminació d'aqüífers.  
Per això, es considera la conveniència de prendre les mesures de precaució següents:  
- Sobreelevació d'estructures, principalment de les àrees destinades a maquinària i emmagatzemament, amb especial precaució a les zones destinades a emmagatzemar o manipular substàncies nocives.  
- Construcció d'una infraestructura de drenatge i recollida d'aigües pluvials, com també la instal.lació d'un sistema de recollida i tractament de les aigües residuals.  
Vist que hi ha discrepàncies entre el que exposa l'Ajuntament d'Alberic i la Direcció General de Protecció Ciutadana en relació amb la inundabilitat de la zona, se sol.licita, el 21 de juliol, un informe explicatiu al Servei de Protecció Civil i Coordinació de Comunicacions en relació amb l'informe remés per l'Ajuntament i, en particular, la seua conformitat o discrepància amb aquest.  
Vist que el 23 de juliol es rep la resposta del Servei de Protecció Civil de la Direcció General de Protecció Ciutadana, on, en resum, s'indica:  
Que no estan totalment d'acord amb el que ha exposat l'Ajuntament d'Alberic, però en cap cas no pretenen restringir la situació del polígon industrial projectat.  
Això no obstant, reconeguda l'existència d'un risc lleu d'inundacions, reiteren una sèrie de mesures de precaució ja esmentades per a efectuar el projecte en condicions de seguretat.  
Vist que segons es desprèn de la resposta a la consulta efectuada al Servei de Planificació de Recursos Hidrològics, referent a l'estat actual i les previsions en matèria de sanejament i depuració per al municipi d'Alberic:  
1. En aquests moments no hi ha cap sistema de depuració en aquest municipi.  
2. A hores d'ara, s'efectua l'estudi per a la construcció d'una estació depuradora de tipus convencional per a l'equivalent a 10.000 habitants.  
3. El pressupost global previst és de 200 milions de pessetes.  
Considerant que aquest projecte consisteix en l'ampliació del sector industrial I.2 que es troba en una zona afectada amb un risc baix d'inundació i risc de contaminació d'aqüífers.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, la modificació puntual núm. 3 del Pla General d'Ordenació Urbana d'Alberic (València), en les termes que indica l'estudi d'impacte ambiental i els punts següents:  
\* En el desplegament urbanístic se sobreelevaran les estructures, sobretot aquelles destinades a la instal.lació de maquinària i a l'emmagatzematge i la manipulació de substàncies nocives.  
\* Es dotarà una xarxa d'aigües pluvials els col.lectors de la qual tinguen la capacitat adequada a les pluges torrencials del lloc.  
\* Igualment, en aquest desenvolupament es garantiran la conservació dels valors arquitectònics i paisatgístics que caracteritzen la Muntanyeta d'Alberic, pròxima a aquest lloc.  
\* L'Ajuntament haurà de tenir especial control a l'hora de concedir la llicència d'activitat a aquelles indústries que retinguen productes tòxics o nocius, i establirà l'emmagatzemament per damunt de la cota de màxima avinguda previsible i, en tot cas, a 1 m del sòl de la nau.  
\* Respecte a la destinació final dels residus generats (inerts, assimilables a urbans, tòxics i perillosos), haurà de ser l'adequada a cadascun, d'acord amb les seues característiques físicoquímiques.  
\* D'igual manera, els abocaments industrials no superaran els valors de la taula 3 de l'annex del títol IV del Reglament de Domini Públic que desplega els títols preliminars I, IV, VI i VII de la Llei 29/1985, de 2 d'agost, d'Aigües.  
\* Aquestes consideracions hauran de ser tingudes en compte per l'Ajuntament de manera inexcusable abans de la concessió a cada indústria de la corresponent llicència d'activitat.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom pot utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 29 de juliol de 1993  
DECLARACIó D'IMPACTE AMBIENTAL  
Vist l'expedient 004/93-AIA sobre el distribuïdor comarcal sud, tram d'Albal a la N-III (l'Horta), clau 31-V-982(2), promogut per la Conselleria d'Obres Públiques, Urbanisme i Transports.  
Vist que, amb data de 4 de gener de 1993, la Conselleria d'Obres Públiques, Urbanisme i Transports va trametre a la Conselleria de Medi Ambient l'estudi d'impacte ambiental i el projecte bàsic del distribuïdor esmentat, consistent en la construcció de dos trams:  
El primer s'inicia a l'enllaç amb la N-III de la V-V-3016, continua a l'oest d'Aldaia i Alaquàs fins que arriba al barranc de Torrent, on pren la direcció oest-est, al llarg del marge esquerre, fins que connecta amb l'autovia de Torrent. La longitud total d'aquest primer tram és de 6.213 metres, dels quals els darrers 2.900 tenen característica d'autovia.  
El segon comença en l'enllaç d'Albal de l'autovia de Torrent i transita aproximadament sobre la C-324 fins a connectar amb la ronda d'Albal, després de 3.080 metres d'autovia.  
A més, es realitza una connexió entre Torrent i el distribuïdor sud des de la V-3019 fins al camí de la Mollonera, seguint a continuació la traça del camí en direcció oest-est fins al terme de Picanya, després de creuar el primer tram del distribuïdor, allà pren la direcció nord-sud per connectar amb el distribuïdor. Per a la connexió des de la V-3019 s'han considerat dues alternatives; una, aproximadament, a 450 m del barranc de l'Horteta i l'altra a 1,5 km cap a l'oest.  
Vist que s'han fet consultes al Servei de Protecció Civil i Coordinació de Comunicacions de la Direcció General de Protecció Ciutadana i a la Direcció General de Patrimoni Artístic de la Conselleria de Cultura, Educació i Ciència.  
Vist que, amb data de 16 de març de 1993, la Direcció General de Patrimoni Artístic va informar:  
a) S'hauria de fer una prospecció arqueològica de la totalitat de la traça o que les obres queden subjectes a les disposicions de l'article 42.3 de la Llei 16/1985, de 25 de juny, del Patrimoni Artístic Espanyol.  
b) Referent a l'afecció que l'estudi d'impacte ambiental considera sobre el jaciment de l'Alter II al terme municipal de Torrent s'hauran de realitzar les excavacions arqueològiques necessàries per a poder determinar la importància del jaciment i les mesures de protecció escaients.  
c) Sembla que l'estudi d'impacte ambiental arreplega els elements etnològics més rellevants de la zona.  
d) Que segons la Unitat d'Inspecció del Patrimoni Artístic Immoble de la Direcció Territorial de Cultura i Educació de València no hi ha cap bé immoble afectat per declaració d'interès cultural, si bé figuren com a elements destacats el pont sobre el barranc de Torrent, una casa amb jardí d'estil neomudèjar a la carretera de Torrent a Alaquàs i el convent de la Puríssima a Alaquàs. Es recomana que les obres que es facen tracten de respectar aquests elements i mantenir l'actual relació entre edificació, parcel.la i entorn i, si escau, disposar les mesures correctores perquè no pertorbe la identitat arquitectònica, constructiva i paisatgística.  
Vist que l'estudi d'impacte ambiental ha estat exposat al públic, pel termini de 30 dies hàbils, en el Boletín Oficial del Estado número 17, de 20 de gener de 1993 i en el Diari Oficial de la Generalitat Valenciana número 1943, de 14 de gener de 1993, i que no s'hi han presentat al.legacions de tipus ambiental, segons certificat de l'Oficina del Pla de Carreteres tramesa el 20 de maig de 1993.  
Atès que, encara que l'estudi d'impacte considera que l'alternativa més llarga entre Torrent i el distribuïdor sud és la de menys impacte, no hi ha una diferència significativa entre ambdues.  
Atès que l'extracció indiscriminada de material per a l'execució del projecte en llocs propers a l'obra provoca la degradació morfològica i l'aparició d'abocadors incontrolats.  
Atès que en l'estudi d'impacte es preveu una prospecció arqueològica al llarg de la traça i l'excavació prèvia a les obres del jaciment de l'Alter II.  
Atès que en l'estudi d'impacte s'han considerat les mesures correctores contra el soroll als punts afectats que superen el llindar considerat.  
Atès que, encara que l'estudi diu que la canalització del barranc de la Saleta es farà fins al barranc de Torrent seguint el tram 1 del distribuïdor, en el projecte no hi ha cap referència a la dita canalització.  
Atès que el projecte examinat constitueix un dels supòsits fàctics en els qual resulta preceptiva la formulació d'una declaració d'impacte ambiental prèvia a la resolució administrativa que es prenga per a l'aprovació definitiva, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, només a l'efecte ambiental, el distribuïdor comarcal sud, tram d'Albal a la N-III, amb les mesures correctores desenvolupades al capítol 10 de l'estudi d'impacte ambiental i amb el programa de vigilància ambiental exposat al punt 12 de l'estudi i les següents condicions:  
1. Amb l'objectiu de minimitzar l'afecció morfològica i les molèsties a la població, es detallarà la localització d'instal.lacions, camins d'obra, abocadors i dipòsits d'enderrocs concretant, dissenyant i pressupostant les mesures d'aquesta naturalesa proposades a l'estudi d'impacte ambiental.  
2. Si calgués utilitzar un abocador nou per a les terres sobreres de l'obra projectada s'haurà de sotmetre al procediment d'impacte ambiental, tenint en compte que en la documentació examinada no figura cap lloc de destinació d'aquests materials.  
3. Abans del començament de les obres es realitzaran les excavacions arqueològiques escaients al jaciment de l'Alter II, autoritzades per la Direcció General de Patrimoni Artístic, a fi de determinar la importància del jaciment.  
4. El programa de vigilància ambiental ha d'incloure el manteniment, per l'òrgan substantiu, de la revegetació i la mesura del nivell de sorolls al llarg de la traça per comprovar que no se superen els previstos a l'estudi d'impacte.  
5. El traçat en planta i perfil del distribuïdor es realitzarà en tal forma que no es perjudique la construcció de la canalització del barranc de la Saleta i, mentrestant, no es produesquen agreujaments del risc d'inundació d'aquest barranc.  
Segon  
Notificar a l'interessat que contra la resolució, per no ser un acte de tràmit definitiu en via administrativa, no podrà interposar cap recurs, la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 5 de juliol de 1993  
DECLARACIó D'IMPACTE AMBIENTAL  
Vist l'expedient 009/93-AIA, referent a un projecte d'extracció de graves al costat del llit del riu Millars, en el tram baix i el marge esquerre, al terme municipal d'Almassora, el promotor del qual és l'empresa COCESAR SA.  
Vist que l'àrea d'extracció prevista està afectada igualment per un projecte similar el promotor del qual és l'empresa Fomento de Construcciones y Contratas, SA, l'estudi d'impacte ambiental de la qual es objecte de l'expedient 008/93-AIA.  
Vist que en data 8 de gener de 1993 es va rebre un escrit del comissari d'aigües de la Confederació Hidrogràfica del Xúquer, mitjançant el qual es comunicava la tramitació del corresponent expedient d'extracció d'àrids i que aquest va contestar en el sentit que calia la formulació prèvia d'una declaració d'impacte ambiental.  
Vist que en data 2 de març de 1993 es va rebre l'exemplar de l'estudi d'impacte ambiental corresponent, remés per la Confederació Hidrogràfica del Xúquer.  
Vist que en data 3 de juny de 1993 es rep el certificat del comissari d'aigües de la Confederació Hidrogràfica del Xúquer corresponent a la informació pública de l'expedient, en la qual fa constar que no s'hi han presentat al.legacions, tret de la referida a l'ús de camins en el transport, a la qual ja es va donar solució.  
Vist que com a conseqüència de les consultes realitzades pel Servei de Programació i Avaluació de l'Impacte Ambiental sobre la possibilitat d'afeccions ambientals a la zona es van rebre els informes següents:  
- Del Servei Territorial de Medi Ambient, amb data 10 de març de 1993, en què es destaca l'elevat interès natural que té la zona tant per a la hivernada i el punt de descans d'espècies migradores com pel fet de ser una àrea de reproducció d'espècies de representació escassa o puntual a la resta del territori comunitari. En aquest espai natural s'alternen àrees d'elevat interès ecològic ambiental amb d'altres de menor valor natural on hi ha una acumulació de graves, l'extracció de les quals pot suposar un rejoveniment de l'ecosistema en augmentar-ne la variabilitat i la qualitat específica. Com a actuacions de restauració idònies proposa la creació de llacunes somes i repoblació amb espècies vegetals característiques d'aquests ambients. Indica la conveniència que les vies de transport que s'han d'utilitzar per als materials extrets siguen les actualment existents i que discorren pels marges del llit fluvial, com també la restitució de les vies d'accés que siguen imprescindibles a l'àrea d'explotació al seu estat naturals, una vegada haja acabat l'activitat extractiva.  
Finalment destaca que les tasques extractives es facen fora del període de reproducció de les aus característiques de la zona.  
- De l'Ajuntament d'Almassora, amb data 25 de març de 1993, mitjançant el qual comunica que no considera adequat el lloc on es pretén realitzar l'extracció d'àrids, i que considera més adequat que aquesta es faça aigües amunt del pantà de Sitjar.  
- De la Direcció General de Patrimoni Artístic, amb data 16 d'abril de 1993, en què comunica l'existència a la zona dels següents elements i jaciments arqueològics: el poblat ibèric de Vinarragell, la presa ibèrica del riu Millars, el canal de la presa ibèrica i varadors. S'hi proposa que qualsevol obra o remoció de terreny tinga amb caràcter previ la preceptiva autorització d'aquesta Direcció General.  
Vist que en data 18 de juny de 1993, el promotor aporta un escrit on explica que els jaciments arqueològics a què fa referència l'informe de la de Direcció General de Patrimoni Artístic se localitzen 1,3 km aigües amunt del punt previst d'extracció, i n'aporten un croquis de la situació.  
Atès que l'Ajuntament d'Almassora , en el seu escrit, no aporta cap motivació ni argument en considerar que el lloc d'emplaçament no és adequat i, en el seu lloc, suggereix que aquesta es faça aigües amunt del pantà de Sitjar, ja que el lloc proposat es troba fora de la mota esquerra del riu i actualment no presenta cap ús agrícola ni valor ecològic específic per ell mateix, i tenint en compte, a més, que els materials extrets es destinaran a obres de regeneració del litoral, amb les consegüents limitacions de distàncies en el transport.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, sense perjudici de l'obtenció prèvia de les autoritzacions sectorials que pertoquen, la realització del projecte d'extracció de graves del riu Millars, en el terme municipal d'Almassora, d'acord amb els continguts de l'estudi d'impacte ambiental i amb les condicions següents:  
1. El promotor haurà d'obtenir autorització expressa de la Direcció General de Patrimoni Artístic de la Conselleria de Cultura, Educació i Ciència, abans de procedir a l'inici de les actuacions previstes.  
2. No s'han de realitzar extraccions de materials ni cap altra activitat mecànica que implique l'ús de màquines pesades durant el període comprés entre el 15 de març i el 30 de juny, per coincidir amb la principal època de reproducció de les aus característiques d'aquest espai natural.  
3. Les vies que s'han d'utilitzar en el transport dels materials extrets seran les actualment existents, que passen pels marges del llit fluvial, i abans de l'inici de l'explotació haurà de ser tallada i restituïda al seu estat original la pista d'accés que hi ha, la qual va ser feta per aquesta empresa pel mateix llit.  
4. A fi de compensar els impactes produïts, l'empresa promotora haurà d'elaborar un projecte de restauració de l'àrea afectada per les extraccions, basat en la regeneració mitjançant un sistema de llacunes artificials de perímetre irregular i arrodonit, amb una profunditat variable entre 20 i 280 cm i illes interiors no inferiors a 50 m2 cadascuna. Als marges es preveurà la plantació d'espècies característiques d'aquests ambients: Tamarix sp., Salix sp., Populus nigra o Arundo donax, entre d'altres.  
Aquest projecte, degudament pressupostat, haurà de ser presentat per a l'aprovació davant aquesta Conselleria de Medi Ambient en el termini d'un mes comptador des de la recepció per part del promotor de la notificació d'aquesta declaració d'impacte ambiental.  
L'inici de les actuacions projectades estarà supeditat a l'informe favorable d'aquesta Direcció General sobre el projecte.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom pot utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 26 de juliol de 1993  
DECLARACIó D'IMPACTE AMBIENTAL  
Vist l'expedient 060/93-AIA, sobre la construcció del camí i la zona d'esbarjo i lleure a la serra de Bèrnia, al terme municipal d'Altea, el promotor del qual és l'Ajuntament d'Altea.  
Vist que l'estudi d'impacte ambiental ha estat remés per l'Ajuntament d'Altea. Les obres que s'hi han de fer consisteixen en l'obertura d'un camí de 600 m de longitud i 4 m d'ample, a fi de possibilitar l'accés dels vehicles i equips d'extinció d'incendis a les zones forestals més poblades de la serra i permetre el pas a la zona d'esbarjo. La zona d'esbarjo i esplai ocupa una superfície de 6.500 m2, on sols es farà una mínima habilitació del terreny natural consistent en la neteja i l'aplanament de la zona, utilitzant els bancals existents a fi d'alterar tan poc com es puga la configuració del lloc. Com a instal.lacions complementàries s'ha previst la construcció d'un cobert de 45 m2 a fi de resguardar una bancada per a paellers i una filera de safareigs. A fi d'aconseguir una adequada adaptació a l'entorn, s'usaran elements propis de la zona com són perdra calcària per a murs i pilars, i la teulada de teules aràbigues.  
Vist que s'ha procedit al tràmit d'informació pública durant 30 dies hàbils mitjançant un anunci publicat en el Diari Oficial de la Generalitat Valenciana, núm. 2007, del 21 d'abril de 1993. L'exposició pública ha tingut lloc a l'Ajuntament d'Altea i a la Conselleria de Medi Ambient. Durant aquest període no s'ha presentat cap al.legació, segons els certificats emesos pel cap del Servei de Gestió Administrativa de la Conselleria de Medi Ambient i pel secretari general de l'Ajuntament d'Altea.  
Vist que s'han efectuat consultes a la Direcció General de Patrimoni Artístic de la Conselleria de Cultura, Educació i Ciència, i a la Direcció Territorial de Medi Ambient a Alacant. De la Direcció General de Patrimoni Artístic es remeten informes tècnics en arqueologia, etnologia i arquitectura, dels quals es desprenen les consideracions següents:  
"... En l'Inventari General de Jaciments Arqueològics de la Comunitat Valenciana hi ha inventariat el jaciment del Castell de l'Ama, per bé que no sembla que siga afectat per les obres, sí que entra dins de la influència d'aquestes, la qual cosa pot significar una major facilitat d'accés al jaciment i un augment de les activitats expoliadores ja detectades amb anterioritat... Proposa que s'efectue un estudi per part de l'equip redactor del projecte en el qual s'avaluen les accions que serien necessàries per a dificultar l'accés al jaciment, fet que permetria executar les obres i defendre una part del patrimoni arqueològic."  
La Direcció Territorial de Medi Ambient a Alacant informa favorablement sempre que es complesquen les mesures correctores i el pla de vigilància ambiental considerats en l'estudi d'impacte ambiental.  
Vist que la zona d'esbarjo i lleure comprén la utilització d'aquesta zona amb activitats relacionades amb l'ús i el gaudi públic de la serra, que poden incloure el que s'entén per acampada lliure, aquestes hauran de complir els requisits mínims d'ordre sanitari previstos en l'article 9 de l'Ordre de 28 de maig de 1986, de la Conselleria de Sanitat i Consum.  
Vist que aproximadament la meitat de la longitud del camí aprofita els bancals de cultiu existents, com també la zona d'aparcament.  
Vist que les obres afecten espècies arbòries com ara el pi blanc (Pinus halepensis) i espècies de matoll baix com romer, argelaga, etc., i espècies protegides com el margalló (Chamaerops humilis).  
Vist que en l'estudi d'impacte ambiental s'indica que les aigües procedents del safareig, tenint en compte l'escassa contaminació i que es tracta de poc cabal i molt repartit en el temps, s'eliminen abocant-les en una àmplia superfície de terreny mitjançant rases de drenatge. La zona es caracteritza per presentar una vulnerabilitat a la contaminació dels aqüífers alta per fisuració i carstificació.  
La conducció d'aigua per proveir els llavadors no s'ha previst en aquest projecte.  
Vist que en l'estudi d'impacte ambiental s'han previst una sèrie de mesures correctores que s'aplicaran en la fase d'execució d'obres i en la fase d'utilització d'aquestes. Les mesures consistiran a recollir els materials sobrants, utilitzar materials constructius concordes amb els elements naturals del lloc, plantacions amb espècies autòctones i recollida de residus sòlids, entre d'altres.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta Llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, la construcció del camí i la zona de lleure i esplai a la serra de Bèrnia, al terme municipal d'Altea (Alacant), el promotor de la qual es l'Ajuntament d'Altea, sempre que es complesca el que disposa l'estudi d'impacte ambiental, i amb les condicions següents:  
1.L'amplària del camí, tenint en compte l'ús recreatiu i de servei en la lluita contra incendis, serà de 3,5 m.  
2.En l'habilitació de la zona de lleure s'haurà de complir el que disposa, pel que fa a les condicions mínimes sanitàries, l'article 9 de l'Ordre de 28 de maig de 1986, de la Conselleria de Sanitat i Consum. Així mateix, haurà de disposar d'un servei higiènic amb un sistema de recollida d'aigües residuals que complesca el que disposa l'Ordre de 9 de gener de 1974 per la qual s'aprova la norma tecnològica NTE-ISD/1974, 'Instal.lacions de salubritat: depuració i abocament'.  
3.La vegetació existent (Chamaerops humilis) protegida mitjançant l'Ordre de 20 de desembre de 1985, de la Conselleria Agricultura i Pesca sobre espècies endèmiques o amenaçades, una vegada obtingut el permís de desarrelament, pot utilitzar-se en la restauració de les àrees alterades, per la qual cosa hauran d'emprar-se les tècniques adequades en el transport i el manteniment que n'asseguren la conservació fins a l'època adequada de plantació.  
4.En un termini no superior a tres mesos comptadors des que es reba aquesta notificació, s'haurà de presentar en aquesta Direcció General la selecció d'espècies i zones on s'han de plantar, com també les dosis utilitzades en la sembra o plantació i les tasques necessàries per al manteniment i l'evolució.  
5.Atès que pot afectar elements d'interès per al patrimoni arqueològic valencià, caldrà estar en contacte amb tècnics de la Direcció General de Patrimoni Artístic per determinar les mesures necessàries que caldrà adoptar per a la protecció d'aquests elements.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom pot utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 15 de juliol de 1993  
DECLARACIó D'IMPACTE AMBIENTAL  
Vist l'expedient 076/93-AIA, sobre les Normes Subsidiàries de Planejament Municipal de Beniflà (València), promogut per l'Ajuntament de Beniflà.  
Vist que el 29 de març de 1993 es va rebre en aquesta Conselleria de Medi Ambient, del Servei Territorial de la Direcció General d'Urbanisme i Ordenació Territorial de la Conselleria d'Obres Públiques, Urbanisme i Transports, la documentació presentada per l'Ajuntament de Beniflà corresponent al projecte de les Normes Subsidiàries de Planejament Municipal, l'estudi d'impacte ambiental i l'expedient administratiu.  
Vist que l'estudi d'impacte ambiental ha estat exposat al públic durant un mes mitjançant un edicte de l'Ajuntament publicat en el Butlletí Oficial de la Província núm. 278, de 21 de novembre de 1992, i un anunci al periòdic Levante del 12 de novembre de 1992, i que no s'hi ha presentat cap al.legació durant aquest període d'exposició, d'acord amb el certificat que consta a l'expedient.  
Vist que el 16 d'abril de 1993 es van realitzar consultes a la Direcció General de Protecció Ciutadana de la Conselleria d'Administració Pública, a la Direcció General de Patrimoni Artístic de la Conselleria de Cultura, Educació i Ciència i al Servei de Planificació de Recursos Hidrològics de la Conselleria de Medi Ambient.  
Vist que es va comunicar a l'Ajuntament, el 27 de maig d'enguany, que corregira determinats aspectes en els apartats Escombraries (normes 9.6 i 21.7) i Activitats Agropecuàries (norma 51), com també els indicats en els informes obtinguts de les consultes efectuades, remeses a l'Ajuntament en dates 17 i 28 de juny.  
Vist que amb dates 4 i 30 de juny de 1993 es va rebre documentació de l'Ajuntament en resposta als escrits cursats.  
Considerant que l'Ajuntament justifica fefaentment la solució i el tractament correcte donat als residus sòlids urbans generats en el seu municipi, que són tractats a la planta transformadora de residus sòlids mancomunada d'Ador, i que en el reduït terme (60 ha) no presenta disponibilitat de reservar sòl en lloc apte o condicionat adequadament a les característiques de permeabilitat del terreny per al tractament controlat i l'eliminació correcta dels residus sòlids urbans.  
Considerant que demostra fefaentment el sanejament i la depuració de les aigües residuals, connectant directament la xarxa de sanejament existent i projectada per a les ampliacions del nucli urbà amb el sistema del col.lector Gandia-Villalonga per a la depuració mancomunada. I els abocaments procedents de la zona industrial, en el cas de no poder abocar al col.lector mancomunat per saturació de la capacitat de la depuradora o per la inadequació dels components del residu es tractaran en una depuradora pròpia del sector que el pla parcial preveurà.  
Considerant que no sembla justificada la superfície que es destina a sòl apte per a urbanitzar d'ús industrial reservat, en relació amb la total extensió del terme municipal i a més confrontant amb el sòl urbà consolidat.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptables a l'efecte ambiental, les Normes Subsidiàries de Planejament Municipal de Beniflà (València), en els termes que indiquen l'estudi d'impacte ambiental i els apartats següents:  
1. Es desclassificarà com a sòl apte per a urbanitzar d'ús industrial una franja de terrenys d'aproximadament 55 m d'ample confrontant amb sòl no urbanitzable del terme municipal de Potries, que tindran la la classificació de sòl no urbanitzable comú, tal com reflecteix l'annex I.  
2. En el desenvolupament urbanístic que corresponga a sòl apte per a urbanitzar d'ús industrial, es disposarà d'un matalàs de protecció i amortiment de possibles impactes en la banda de contacte amb el nucli urbà i la carretera VP-1012.  
3. La depuració de les aigües residuals procedents del sòl apte per a urbanitzar d'ús industrial no podran superar els valors de la taula 3 de l'annex del títol IV del Reglament de domini públic que desplega els títols preliminars I, IV, VI i VII de la Llei 29/1985, de 2 d'agost, d'Aigües. En el cas d'utilitzar la depuradora mancomunada de Villalonga-Gandia, rebran almenys un pretractament i un tractament primari a nivell individual o col.lectiu previ a l'abocament al col.lector mancomunat.  
4. Respecte a la destinació final dels residus generats (inerts assimilables a urbans, tòxics i perillosos), haurà de ser l'adequat a cadascun d'aquests, d'acord amb les seues característiques físicoquímiques.  
5. Aquestes consideracions hauran de ser inexcusablement tingudes en compte per l'Ajuntament abans de la concessió a cada indústria de la corresponent llicència d'activitat.  
Segon  
Notificar a les persones interessades que contra aquesta resolució no es pot interposar cap recurs pel fet de no ser un acte definitiu en via administrativa. Això no obstant, hom pot utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 30 de juliol de 1993  
DECLARACIó D'IMPACTE AMBIENTAL  
Vist l'expedient 082/93-AIA, referent a l'explotació d'una pedrera de calcària anomenada la Garrofera, i la seua transformació a conreu de regadiu, situada al terme municipal d'Alzira i promogut per la mercantil Cubiertas i MZOV.  
Vist que l'estudi d'impacte ambiental ha estat sotmés al tràmit d'informació pública pel Servei Territorial d'Indústria i Energia de València, mitjançant anunci publicat al Butlletí Oficial de la Província de València núm. 73, de data 27-3-93, sense que al termini previst de 30 dies hàbils es presentara cap al.legació, segons certificació del cap de l'esmentat Servei Territorial, rebuda en data 10-5-93.  
Vist que, en data 7-5-93 es varen fer consultes a l'Ajuntament d'Alzira, a la Direcció Territorial de Medi Ambient i a la Direcció General de Patrimoni Artístic, com a conseqüència de les quals es varen rebre els següents escrits:  
- Informes arqueològic i etnològic, rebuts en data 10-6-93, els quals manifesten que encara que en principi no es coneix cap element del patrimoni cultural que es puga veure afectat pel projecte, convindria dur a terme un reconeixement exprés de l'indret.  
- Escrit de l'Ajuntament d'Alzira, rebut en data 28-6-93, al que s'adjunta un certificat de l'acord de Comissió de Govern de data 27-5-93, pel qual s'aprova l'informe emès per tècnics de l'Ajuntament en el sentit de rebutjar el projecte de referència per no adequar-se al planejament urbanístic vigent, que qualifica aquest sòl com a no urbanitzable de protecció forestal i cinegètica, on es contempla com a ús imcompatible l'explotació de pedreres, segons l'article 242.3 de la corresponent norma urbanística.  
Atès que el projecte examinat constitueix un dels supòsits fàctics en el qual resulta preceptiva la formulació d'una declaració d'impacte ambiental, prèvia a la resolució administrativa que es prenga per a l'aprovació definitiva, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental;en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar no acceptable, l'obertura de la pedrera la Garrofera per ser incompatible amb l'ordenament territorial vigent.  
Segon  
Notificar a l'interessat que contra aquesta resolució, pel fet de no ser un acte definitiu en via administrativa, no es pot interposar cap recurs, la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València 29 de juliol de 1993  
DECLARACIó D'IMPACTE AMBIENTAL  
Vist l'expedient 091/93-AIA, referent a l'obertura de diverses pedreres d'extracció de pòrfirs (es delimiten quatre perímetres o sectors) a la partida Star del terme municipal de Jalance, el promotor del qual es Pórdifos y Calizas Zorrilla SL.  
Vist que el Servei Territorial d'Indústria i Energia ha sotmès l'estudi d'impacte ambiental al tràmit d'informació pública, mitjançant un anunci publicat en el BOP de València núm 72, de data 26.03.93, sense que en el termini previst s'hi haja presentat cap al.legació, segons consta en el certificat del cap de l'esmentat Servei Territorial rebut en data 10.05.93.  
Vist que de les consultes fetes en data 21 de maig de 1993 al Servei Territorial de Medi Ambient, a la Direcció General de Patrimoni Artístic i a l'Ajuntament de Jalance, encara no s'ha rebut cap contestació.  
Vist que de la consulta del planejament urbanístic de Jalance es desprèn que part de la superfície d'explotació prevista se situa sobre sòl no urbanitzable protegit en el qual no són compatibles les activitats extractives.  
Vist que en data 3.06.93 es va requerir al promotor que modificara o ampliara l'estudi d'impacte ambiental en els següents aspectes:  
1.Definició i localització cartogràfica dels materials que s'han d'explotar en cadascun dels sectors o perímetres proposats en els quals s'ha comprovat que el material dominant és dolomia i no pòrfirs.  
2.Estimació de la producció de materials de rebuig o 'estèril' i, si escau, emplaçament, característiques i mesures correctores dels possibles depòsits de runes.  
3.Revisió dels perímetres d'explotació projectats, adequant-los al planejament urbanístic i definició de les distintes fases i de l'ordre de l'explotació, possibilitat de compaginar amb fases de restauració i definició de l'orientació i l'amplària dels distints fronts, com també el traçat i les característiques dels accessos.  
4.Aportar un exemplar del projecte d'explotació.  
Vist que en data 22.06.93, el promotor aporta, a més d'una còpia del projecte d'explotació, un annex complementari a l'estudi d'impacte ambiental en el qual es destaca:  
- El sector més occidental (tossal d'Alcarroya) quedaria sense explotar a causa de la seua qualificació com a sòl protegit i al major impacte paisatgístic que té.  
- La primera zona d'explotació seria la del tossal de Star pròpiament dit, constituïda per dolomies.  
- La segona zona d'explotació seria la septentrional, amb presència de pòrfirs.  
- La tercera zona d'explotació correspondria al denominat Puntal del Puente,format també per dolomies.  
- L'explotació s'iniciaria en tots els casos per les cotes més altes.  
- Els accessos s'indiquen en un plànol que s'hi adjunta.  
- La restauració es farà per fases en la mesura en què queden esgotats els bancs superiors.  
- S'estima una producció d'estèrils mínima a l'entorn de l'1%, és a dir, un total anual de 2.000 t/any (en el projecte s'indica que la producció d'estèrils serà aproximadament del 30%, és a dir, unes 75.000 t/any).  
- En l'apartat 2 de l'esmentat annex complementari es diu textualment que "...algunes de les zones (d'explotació), aparentment i superficialment, pot estimar-se que es tracta únicament i exclusivament d'argiles. Es considera que per efecte de cabussament dels estrats, per sota d'aquestes zones poden trobar-se dolomies o pòrfirs aprofitables. En el supòsit que en el procés d'explotació es confirmara que sols es tracta d'argiles, renunciaria, evidentment, a l'explotació d'aquestes zones. Aquesta circumstància, en principi, pot provocar un rebuig respecte de la matèria prima que s'ha d'utilitzar -dolomies i pòrfirs-, però en qualsevol cas cal tenir en compte que aquestes argiles no manquen d'utilitat comercial, per la qual cosa no poden considerar-se material de rebuig".  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, i sense perjudici de l'obtenció prèvia de la resta d'autoritzacions sectorials que escaiguen, l'extracció d'àrids denominada Partida Star, del terme municipal de Jalance, amb les condicions següents:  
1. Es deixaran sense explotar els dos perímetres o zones d'explotació més meridionals dels quatre sol.licitats, concretament els que afecten el tossal d'Alzarroya i al Puntal del Puente. El primer pel fet d'afectar sòl protegit i tots dos per l'impacte ambiental crític que suposarien per al paisatge i la mateixa població de Jalance.  
2. Les dues zones d'explotació més septentrionals s'explotaran en sentit descendent, començant pels bancs superiors i es restauraran immediatament els fronts esgotats segons vagen exhaurint-se.  
3. Els talussos finals que s'han de restaurar no hauran de depassar els 350 d'inclinació mitjana ni els 450 en cap tram, i hauran d'estar formats per bancs de no més de 5 m d'alçària i àmplies bermes de separació.  
4. Abans d'iniciar els treballs d'explotació i a fi d'evitar una producció excessiva i imprevista de materials estèrils, el promotor haurà de presentar davant el Servei Territorial d'Indústria i Energia, per a l'aprovació, si escau, un estudi sobre les característiques i la geometria dels dos jaciments (pòrfirs en el més septentrional i dolomies en el turó Star), partint de les tasques de prospecció i exploració que calguen, degudament autoritzades per aquest organisme. Si la revisió d'estèrils fóra notable, el promotor haurà de definir els possibles depòsits de runes, la temporalitat d'aquests i les mesures correctores i de restauració previstes en cada cas. L'esmentat Servei Territorial comunicarà a aquesta Direcció General el resultat d'aquest estudi i l'informe o la resolució que emeta al respecte.  
5. Si durant l'explotació de les pedreres, es trobaren restes paleontològiques, arqueològiques o etnogràfiques, el titular està obligat a comunicar el fet a la Conselleria de Cultura, Educació i Ciència immediatament, i a adoptar les mesures necessàries per a la seua protecció i conservació.   
6. El promotor haurà de presentar en el Servei Territorial d'Indústria i Energia, abans del 31 de desembre de cada any, un informe anual on es recullen el balanç i l'estat actual de l'explotació respecte dels volums extrets i aprofitats i l'aplicació de les mesures protectores i correctores previstes en el pla de restauració-estudi d'impacte ambiental, com també qualsevol possible incidència en l'execució d'aquestes. Aquest Servei Territorial d'Indústria i Energia remetrà a la Conselleria de Medi Ambient una còpia de l'esmentat informe.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 8 de juliol de 1993  
DECLARACIó D'IMPACTE AMBIENTAL  
Vist l'expedient 101/93-AIA, sobre el Projecte de Modificació Puntual núm. 1 del Pla General d'Ordenació Urbana de Villena (Alacant), promogut per l'Ajuntament de Villena.  
Vist que amb data 17 de maig de 1993 l'Ajuntament va presentar en aquesta Conselleria de Medi Ambient el projecte tècnic i l'estudi d'impacte ambiental de la modificació puntual núm. 1 del Pla General d'Ordenació Urbana de Villena.  
Vist que l'estudi d'impacte ambiental ha estat sotmès a informació pública pel termini d'un mes mitjançant anuncis publicats en el diari La Verdad del dia 28 de gener de 1993, en el Butlletí Oficial de la Província d'Alacant núm. 30, de 6 de febrer de 1993, i en el Diari Oficial de la Generalitat Valenciana núm. 1965, de 16 de febrer de 1993, i que no s'hi ha presentat cap al.legació durant el període d'exposició, segons un certificat que consta en l'expedient.  
Vist que es van realitzar consultes als organismes següents:  
- Servei de Residus i Contaminació de la Conselleria de Medi Ambient  
- Servei de Planificació i Recursos Hidrològics de la Conselleria de Medi Ambient  
- Direcció General de Protecció Ciutadana de la Conselleria d'Administració Pública  
- Servei Territorial d'Alacant de la Conselleria de Medi Ambient.  
Vist que les respostes rebudes a les consultes per part de la Direcció General de Protecció Ciutadana de la Conselleria de Medi Ambient, el Servei de Planificació i Recursos Hidrològics i el Servei Territorial de la Conselleria de Medi Ambient, consideren apropiada la modificació puntual proposada.  
Vist que amb data 14 de juny de 1993 es va sol.licitar a l'Ajuntament de Villena un certificat de l'aprovació provisional del projecte de modificació puntual núm. 1 i el corresponent estudi d'impacte ambiental.  
Vist que en data 29 de juny de 1993, es va rebre de l'Ajuntament de Villena el certificat de l'acord plenari de 3 de juny de 1993, sobre l'aprovació provisional de la modificació puntual núm. 1 del PGOU i la certificació expressa de no haver introduït cap variació respecte dels documents aprovats inicialment.  
Considerant que aquest projecte consisteix en la requalificació de 81.000 m2 de sòl no urbanitzable (comú i d'especial protecció paisatgística) que es consideraria sòl no urbanitzable sistema general d'equipaments; d'aquesta manera s'amplia el sòl no urbanitzable sistema general d'equipaments, reservat actualment per a l'abocament de residus sòlids urbans, a fi d'instal.lar-hi un embassament regulador d'aigües residuals de reg de 500.000 m3 per aprofitar les aigües depurades de l'estació depuradora d'aigües residuals situada immediatament al nord.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptables a l'efecte ambiental, el projecte de modificació puntual núm. 1 del Pla General d'Ordenació Urbana de Villena (Alacant), en els termes que indica l'estudi d'impacte ambiental.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom pot utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 9 d'agost de 1993  
DECLARACIó D'IMPACTE AMBIENTAL  
Vist l'expedient 109/93-AIA, sobre un projecte de central de cogeneració de l'empresa Atomizadora SA, situada a Onda (Castelló), promogut per UTE IDAE-Atomizadora SA.  
Vist que en data 24 de maig de 1993, el Servei Territorial d'Indústria i Energia de la Conselleria d'Indústria, Comerç i Turisme va remetre a la Conselleria de Medi Ambient l'estudi d'impacte ambiental i el document tècnic del projecte de la central de cogeneració de l'empresa Atomizadora SA, situada a Onda (Castelló).  
Vist que amb data 3 de juny de 1993 l'esmentat Servei Territorial d'Indústria i Energia va sol.licitar informació sobre la necessitat d'efectuar el tràmit d'informació pública.  
Vist que l'estudi d'impacte ambiental ha estat exposat al públic mitjançant un anunci del Servei Territorial d'Indústria i Energia de la Conselleria d'Indústria, Comerç i Turisme publica en el Butlletí Oficial de la Província de Castelló, núm. 60, del dia 18 de maig de 1993, sense que s'hi haja presentat cap reclamació, segons el certificat de la Conselleria d'Indústria, Comerç i Turisme, de data 12 de juliol de 1993.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, el projecte de central de cogeneració, situada al terme municipal d'Onda (Castelló), el promotor del qual és l'empresa UTE IDAE-Atomizadora SA, sempre que:  
a) S'incorporen els equips proposats en l'estudi d'impacte ambiental per a la reducció dels nivells sonors a valors admissibles.  
b) Es construesca el fumeral de manera que l'alçària es calcule seguint les instruccions donades en l'annex II de l'Ordre de 18 d'octubre de 1976, sobre Prevenció i Correcció de la Contaminació Atmosfèrica d'Origen Industrial (BOE núm. 290, de 3 de desembre) a fi de millorar la dispersió dels contaminants de manera que no hi haja nivells d'immissió superiors als legalment permesos.  
c) Es dote la instal.lació d'una infraestructura permanent que permeta, en qualsevol moment, la presa de mostres per al control, la inspecció i la vigilància del nivell d'emissions.  
d) Es faça un control anual dels nivells i de la composició de gasos emesos a l'atmosfera, control que haurà de ser fet per una empresa col.laboradora de l'Administració que complesca els requisits que exigeix el Decret 833/1975, de 6 de febrer, pel qual es desplega la Llei 38/1972, de 22 de desembre, de Protecció del Medi Ambient Atmosfèric, i que els resultats es remeten a aquesta Direcció General.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom pot utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 23 de juliol de 1993  
DECLARACIó D'IMPACTE AMBIENTAL  
Vist l'expedient 112/93-AIA, sobre un projecte de central de cogeneració de l'empresa Peris y Cia. SA, situada a Onda (Castelló).  
Vist que en data 27 de maig de 1993, el Servei Territorial d'Indústria i Energia de la Conselleria d'Indústria, Comerç i Turisme va remetre a la Conselleria de Medi Ambient l'estudi d'impacte ambiental del projecte de la central de cogeneració de l'empresa Peris y Cia SA, situada a Onda (Castelló).  
Vist que amb data 8 de juny de 1993 es va sol.licitar informació sobre el possible sotmetiment al tràmit d'informació pública per part de l'esmentat Servei Territorial d'Indústria i Energia. També es va sol.licitar a l'esmentat Servei la tramesa del document tècnic del projecte.  
Vist que amb data 1 de juliol de 1993 es va rebre del Servei Territorial d'Indústria i Energia el document tècnic corresponent al projecte de la central de cogeneració de l'empresa Peris y Cia. SA, a Onda, Castelló.  
Vist que l'estudi d'impacte ambiental ha estat exposat al públic mitjançant un anunci del Servei Territorial d'Indústria i Energia de la Conselleria d'Indústria, Comerç i Turisme publicat en el Butlletí Oficial de la Província de Castelló, núm. 69, del dia 8 de juny de 1993, sense que s'hi haja presentat cap reclamació, segons el certificat de la Conselleria d'Indústria, Comerç i Turisme, de data 12 de juliol de 1993.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, el projecte de central de cogeneració sítia al terme municipal d'Onda (Castelló), el promotor del qual és l'empresa Peris y Cia. SA, sempre que:  
a) S'incorporen els equips proposats en l'estudi d'impacte ambiental per a la reducció dels nivells sonors a valors admissibles.  
b) Es construesca el fumeral de manera que l'alçària es calcule seguint les instruccions donades en l'annex II de l'Ordre de 18 d'octubre de 1976, sobre Prevenció i Correcció de la Contaminació Atmosfèrica d'Origen Industrial (BOE núm. 290, de 3 de desembre) a fi de millorar la dispersió dels contaminants de manera que no hi haja nivells d'immissió superiors als legalment permesos.  
c) Es dote la instal.lació d'una infraestructura permanent que permeta, en qualsevol moment, la presa de mostres per al control, la inspecció i la vigilància del nivell d'emissions.  
d) Es faça un control anual dels nivells i de la composició de gasos emesos a l'atmosfera, control que haurà de ser fet per una empresa col.laboradora de l'Administració que complesca els requisits que exigeix el Decret 833/1975, de 6 de febrer, pel qual es desplega la Llei 38/1972, de 22 de desembre, de Protecció del Medi Ambient Atmosfèric, i que els resultats es remeten a aquesta Direcció General.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom pot utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 15 de juliol de 1993  
DECLARACIó D'IMPACTE AMBIENTAL  
Vist l'expedient 116/93-AIA, referent al projecte de via de servei a la finca Mas de la Costa, situada al terme municipal de la Vallibona, promogut pel Sr. Domingo Giner Meseguer.  
Vist que el promotor va presentar una memòria resum, el dia 22 d'abril de 1993, i que el dia 11 de maig de 1993, després d'haver visitat els terrenys afectats, se li va comunicar l'obligació d'elaborar un estudi d'impacte ambiental, els punts que havien de ser tractats i el procediment administratiu que calia seguir per continuar la tramitació.  
Vist que amb la informació continguda en la memòria resum es van efectuar consultes a l'Ajuntament de la Vallibona i a la Direcció Territorial de Medi Ambient, el dia 21 de maig de 1993.  
Vist que l'Ajuntament de la Vallibona va respondre indirectament a la consulta realitzada, el dia 4 de juny de 1993, remetent l'expedient format per l'estudi d'impacte ambiental-memòria avaluada i pel certificat d'exposició pública que comunica la falta de reclamacions, no afegint cap objecció per la seua part.  
Vist que el 25 de juny es va rebre la contestació de la Direcció Territorial de Medi Ambient, que fa les recomanacions següents:  
- Utilitzar preferentment els materials procedents de l'excavació, per tal d'evitar l'obertura de pedreres de préstec.  
- La conveniència de l'estabilització dels talussos mitjançant tècniques de revegetació.  
- L'obligació del propietari de posar a disposició de la Conselleria de Medi Ambient una clau de la tanca d'obertura del camí, per la importància que la via de servei pot tenir en les actuacions de la lluita contra incendis.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable el projecte de via de servei de la finca Mas de la Costa, del terme municipal de la Vallibona, sempre que s'adapte al projecte i a les condicions següents, que prevalen sobre les determinades en l'estudi d'impacte ambiental:  
a) Tenint en compte la freqüència d'utilització del camí, l'objecte i el bon estat de conservació de la zona, l'amplària màxima de la via de servei serà de 3 metres en tota la longitud, i es permetran apartadors de 4 m de llargària cada 500 m.  
D'aquesta manera es redueix el volum d'excavació, l'acumulació de materials excedents en terraplè, l'ocupació del sòl, l'eliminació de massa vegetal i, en conseqüència, l'impacte visual.   
b) Es tindrà en compte l'Ordre de 20 de desembre de 1985, de la Conselleria Agricultura i Pesca, sobre la protecció d'espècies endèmiques o amenaçades.  
c) Es procedirà a l'eliminació de les restes vegetals resultants del desallotjament de la vegetació de la superfície d'ocupació de la via de servei:  
- o bé retirant-les del terreny per a la venta o consum com a llenya,  
- o bé efectuant una crema controlada en un terreny exempt de vegetació (per exemple, al costat de la masia de la Cosa) i en condicions meteorològiques desfavorables a la iniciació i propagació d'incendis.  
En qualsevol cas, s'observarà el que disposa la Circular de 18 de maig de 1993, de la Conselleria de Medi Ambient, que regula les mesures generals per a la prevenció dels incendis forestals.  
d)El propietari col.laborarà en la lluita contra incendis lliurant una còpia de la clau de la tanca d'entrada a la finca als serveis forestals dependents de la Conselleria de Medi Ambient.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 15 de juliol de 1993  
DECLARACIó D'IMPACTE AMBIENTAL  
Vist l'expedient 134/93-AIA, sobre un projecte de primera modificació de les Normes Subsidiàries de Planejament de Bellreguard (València), que consisteix en l'increment i ampliació de "Dotacions i equipaments d'ús públic" destinats a zona escolar i zona esportiva en sòl apte per a urbanitzar i sòl no urbanitzable comú, promogut per l'Ajuntament de Bellreguard (València).  
Vist que amb data de 7 de juliol de 1993, l'Ajuntament de Bellreguard va trametre a la Conselleria de Medi Ambient l'estudi d'impacte ambiental i el projecte tècnic de la primera modificació de les Normes Subsidiàries de Planejament de Bellreguard (València).  
Vist que l'estudi d'impacte ambiental ha estat sotmès a exposició pública mitjançant edicte de l'Ajuntament de Bellreguard, publicat al Diari Oficial de la Generalitat Valenciana núm. 2.013, de 29 d'abril de 1993, sense que s'haja presentat cap al.legació segons certificat de 5 de juny de 1993 de l'Ajuntament de Bellreguard.  
Atès que el projecte examinat constitueix un dels supòsits fàctics en el qual resulta preceptiva la formulació d'una declaració d'impacte ambiental prèvia a la resolució administrativa que es prenga per a l'aprovació definitiva, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits previstos al Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental, per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, només a l'efecte ambiental, el projecte de primera modificació de les Normes Subsidiàries de Planejament de Bellreguard (València), amb les mesures correctores incloses en l'estudi d'impacte ambiental.  
Segon  
Notificar a l'interessat que contra aquesta resolució, pel fet de no ser un acte definitiu en via administrativa, no es pot interposar cap recurs, la qual cosa no és inconvenient perquè hom puga utilitzar tots els mitjans que estime oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València 16 de juliol de 1993